Patti D'Arbanville (gebore 25 Mei 1951) is 'n Amerikaanse aktrise. Sy is bekend vir haar rolle in die rolprente Modern Problems (1981), The Fan (1996), en Morning Glory (2010), en in die televisiereeks Third Watch (1999). 1967: Erotic Salad 1968: Flesh 1970: The House 1973: L'Amour 1977: Bilitis 1977: La fille d'Amérique 1978: Big Wednesday 1978: The Fifth Floor 1980: Hog Wild 1981: Modern Problems 1981: Sois belle et tais-toi 1985: The Boys Next Door 1988: Fresh Horses 1989: Wired 1996: The Fan 1998: Archibald the Rainbow Painter 2010: Morning Glory Manson Girls 1987: Wiseguy 1993: South Beach 1994: New York Undercover 1999: Third Watch 1988: Crossing the Mob 1990: Snow Kill Patti D'Arbanville in die Internet-rolprentdatabasis


Die Kanadese gans (Branta canadensis) is 'n wilde gans wat endemies aan die arktiese en gematigde gebiede van Noord-Amerika is. Hulle word veral op die Aleoetiese Eilande in Alaska, Kanada, Meksiko en langs die Golf van Meksiko-kuslyn aangetref. Beide mannetjies en wyfies het 'n identiese veredos, met 'n swart kop en nek, wit vlekke op die gesig en 'n bruin-grys liggaam. Wetenskaplikes onderskei tot 12 verskillende subspesies: die snaterende Kanadese gans is die kleinste en kan tot 1,4 kg word, terwyl die grootse, die reuse Kanadese gans, sowat 8 kg weeg. Hul dieet bestaan hoofsaaklik groente, gras en waterplante. Hulle sal ook graan en die lêkorrels van hoenders en eende vreet. Kanadese ganse broei tussen Augustus en Januarie. Hulle bou hul nes op die grond tussen lang gras en plante en voer dit dat met dons uit. Die wyfie lê vier tot tien wit eiers wat na 28 dae uitbroei. Die kuikens is self na een tot twee jaar broeigereed. BirdLife International (2006). Branta canadensis. 2006 IUBN-rooilys van bedreigde spesies. Internasionale Unie vir die Bewaring van die Natuur 2006.


Omgewingsgesondheid (Engels: Environmental Health) is die afdeling van openbare gesondheid wat gemoeid is met alle aspekte van die natuur en die opgeboude omgewing wat die mens se gesondheid mag affekteer. Ander terminologie wat op dissipline van omgewingsgesondheid wys sluit in: openbare omgewingsgesondheid, omgewingsgesondheid en omgewingsbeskerming. Met die wêreld se groeiende bevolking word omgewingsgesondheid by die dag belangriker. Die aarde moet beskerm moet word om vir mense, diere en plante 'n "gesonde" tuiste te bied. Dit is veral belangrik om te let op die voorkoming, diagnose en behandeling van siektes wat moontlik verband hou met ongewenste omgewingsfaktore. Omgewingsgesondheidpraktisyne sluit beroepe soos sanitêrewerkers, openbare gesondheidsinspekteurs, voedselinspekteurs, omgewingsgesondheidspesialiste en omgewingsgesondheidsbeamptes in. Voorkomende omgewingsgesondheid sluit in omgewingshigiëne, epidemiologiese en voorkomingsmedisyne (water-, grond-, lughigiëne en higiëne van voedsel, gebruiksartikels, bou- en bewonershigiëne insluitend geraasbesoedeling, beskerming teen geïoniseerde straling, verbruikersgesondheidsbeskerming). Die kliniese omgewingsgesondheid sluit in die mediese versorging van enkele persone met gesondheidsgebreke of opvallende ondersoekresultate in, waar deur hulself of hulle mediese praktisyne as 'n oorsaak van omgewingsfaktore uitgewys kan word.


Die siemens (simbool S) is die SI-eenheid vir die elektriese geleidingsvermoë en kom ooreen met 1 1 k g m 2 A − 2 s − 3 {\displaystyle 1{\frac {1}{kgm^{2}A^{-2}s^{-3}}}} . Die siemens is die omgekeerde van die ohm: S = I U = 1 R {\displaystyle S={\frac {I}{U}}={\frac {1}{R}}} . I = stroomsterkte R = weerstand U = spanningsverskil Omdat die siemens die teenoorgestelde van die weerstandseenheid ohm is, word dit deur elektrotegnici ook mho genoem, en word as 'n omgedraaide hoofletter omega geskryf: ℧ {\displaystyle \mho } . 'n Weerstand van 1 ohm het 'n geleidingsvermoë van 1 siemens. Die eenheid siemens is na die Duitse uitvinder Werner von Siemens vernoem Wikipedia Nederlands: siemens nl:Siemens (eenheid) Hierdie artikel is ’n saadjie. Voel vry om Wikipedia te help deur dit uit te brei.


Nm kan verwys na: Newtonmeter, eenheid vir die meet van wringkrag. Een Nm is die krag wat 1 newton op 'n arm van 1 meter uitgeoefen. nm kan verwys na: Nanometer, 'n lengtemaat. Een nm is 'n miljardste van 'n meter (0.000000001 m).


Opsterland is 'n munisipaliteit in die provinsie Friesland in die noorde van Nederland. Beetsterzwaag is die administratiewe setel van die munisipaliteit. Bakkeveen, Beetsterzwaag, Frieschepalen, Gorredijk, Hemrik, Jonkerslan, Langezwaag, Lippenhuizen, Luxwoude, Nij Beets, Olterterp, Siegerswoude, Terwispel, Tijnje, Ureterp en Wijnjewoude. Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Nur Jahan (Persies: نور جهان; Oerdoe: نور جهاں; Pasjtoe: نور جہاں; alternatiewe spellings, Noor Jahan, Nur Jehan, ens.; 31 Mei 1577 – 17 Desember 1645) gebore as Mehr-un-Nissa, was die keiserin van die Mogolryk van Indië. Sy was die mees geliefde vrou van die Mogol-keiser Jahangir. Met haar skoonheid, intelligensie en sterk persoonlikheid word sy as een van die magtigste en invloedrykste vrouens van die 17de eeu beskou. Hierdie artikel is ’n saadjie. Voel vry om Wikipedia te help deur dit uit te brei.


Ben Gurion-lughawe (IATA: TLV, ICAO: LLBG) is die internasionale lughawe van Israel. Dit is plaaslik ook onder sy Hebreeuse afkorting Natbag (Hebreeus: נתב"ג) bekend. Dit is een van twee lughawens wat in die Tel Aviv Metropolitaanse gebied geleë was, die ander is die voormalige Sde Dov-lughawe, wat sedert Julie 2019 nie meer in gebruik is nie, weens eiendomsontwikkeling aan die kus. Hierna is die Ramon-lughawe in Eilat in die verre suide van Israel geopen. Ben Gurion Internasionale Lughawe dien as 'n internasionale poort na Tel Aviv en Jerusalem se metropolitaanse gebiede, asook na die res van Israel. Die lughawe dien as 'n sentrum vir El Al, Israir Airlines, en Arkia Israel Airlines en het meer as 14,2 miljoen passasiers in 2013 hanteer. Ben Gurion-lughawe is naby die voorstad Lod geleë, 19 km (12 myl) van die sentrum van Tel Aviv af, aan die suidoostelike buitewyke. Ben Gurion-lughawe word deur die Israelse Lughawe-owerheid bedryf, 'n korporasie wat in regeringsbesit is en alle openbare lughawens en grensposte in Israel bestuur.


Firefly is 'n Engelse wetenskapsfiksie-televisiereeks wat eerste op die FOX-kanaal in die VSA en Kanada op 20 September 2002 gewys is. Dit is geskep deur Joss Whedon wat ook die reekse Buffy the Vampire Slayer en Angel gemaak het. Die reeks is vernoem na die Firefly-tipe skip in die reeks, wat vernoem is na die insek waarvan die buik ook lig uitstraal: die vuurvlieg. Die reeks vind plaas in die jaar 2517 NAE, weg van die aarde se sterrestelsel na dié se hulpbronne opgebruik is. Kaptein Malcolm "Mal" Reynolds is 'n veteraan van 'n burgeroorlog teen die "Alliansie", 'n organisasie wat die mensdom wou verenig onder een regering. 'n Sentrale kern van planete is onder die beheer van die Alliansie, terwyl setlaars en vlugtelinge ver van die kernplanete relatiewe vryheid geniet, maar minder fasiliteite van tegnologiese beskawing het. Mal gebruik sy Firefly-tipe skip, genaamd Serenity, om vrag te vervoer en om ander werk te doen, soms wettig, om 'n lewe te maak vir homself en sy bemanning.


Grace Van Patten is 'n Amerikaanse aktrise. Sy is bekend vir haar rolle in die rolprente The Meyerowitz Stories (New and Selected) (2017), Central Park (2017), en Under the Silver Lake (2018), en in die televisiereeks The Sopranos (1999). 2016: Tramps 2017: The Meyerowitz Stories (New and Selected) 2017: Central Park 2018: Under the Silver Lake 2018: Good Posture 1999: The Sopranos Grace Van Patten in die Internet-rolprentdatabasis


Yaa Asantewaa (c. 1840 – 17 Oktober 1921; uitgespreek /ˈjɑː ɑːsɑːn.teɪ.wə/) was die koninginmoeder van Ejisu in die Asjantiryk (wat deel van die hedendaagse Ghana is). Sy is aangestel deur haar broer Nana Akwasi Afrane Okpese, die Ejisuhene (heerser) van Ejisu. In 1900 het sy die Asjantirebellie, ook bekend as die Oorlog van die Goue Stoel of die Yaa Asantewaa-oorlog, teen Britse kolonialisme gelei. Ivor Agyeman-Duah, Yaa Asantewaa: Die Heldhaftigheid van 'n African Queen, Accra, Ghana: Sentrum vir Intellektuele Hernuwing, 1999. Nana Arhin Brempong (Kwame Arhin), "Die Rol van Nana Yaa Asantewaa in die 1900 Asante Oorlog van Weerstand", Ghana Studies 3, 2000, pp. 97-110. Appiah, Kwame Anthony, and Henry Louis Gates, Jr. (eds), Africana: The Encyclopedia of the African and African American Experience, p. 276. Worldcat: https://worldcat.org/identities/lccn-no00-86686/ Hierdie artikel is ’n saadjie. Voel vry om Wikipedia te help deur dit uit te brei.


Sahle-Work Zewde (Ge'ez: ሳህለወርቅ ዘውዴ; gebore op 21 Februarie 1950) is die huidige president van Ethiopië en die eerste vrou wat die amp beklee. Sy is van beroep 'n diplomaat en op 25 Oktober 2018 eenparig verkies tot president deur lede van die Federale Parlementêre Vergadering. Sahle-Work was voorheen spesiale verteenwoordiger van António Guterres, die sekretaris-generaal van die Verenigde Nasies, by die Afrika-unie en hoof van die kantoor van die Verenigde Nasies by die Afrika-unie op die vlak van die ondersekretaris-generaal van die Verenigde Nasies. In Desember 2019 is Sahle-Work aangewys as die 93ste magtigste vrou ter wêreld deur Forbes; daarmee beklee sy die hoogste posisie in Afrika op die lys. Wikimedia Commons het meer media in die kategorie Sahle-Work Zewde. Hierdie artikel is ’n saadjie. Voel vry om Wikipedia te help deur dit uit te brei.


Die Apennyne is 'n bergreeks in die middel van Italië wat van die noordweste tot in die suide van die land strek. Die bergreeks word in drie hoofdele gedeel: die noordelike Apennyne, sentrale Apennyne en suidelike Apennyne. Die bergreeks is 1 350 kilometer lank en strek van Ligurië in die noordweste tot in Kalabrië in die suidooste. Die hoogste berg, Corno Grande in die Abruzze-streek, is 2 912 meter hoog. Die mees suidelike gletser van Europa word hier aangetref, maar dit is sedert 1794 besig om te kwyn. Die suidelike berge is halfdroog. Die oostelike hange na die Adriatiese See is steil, terwyl westelike hange voetheuwels vorm waarlangs die meeste van die skiereiland se stede gevestig is. HAT Taal-en-feitegids, Pearson, Desember 2013, ISBN 978-1-77578-243-8 Pederotti 2003, p. 75 Wikimedia Commons het meer media in die kategorie Apennyne. Koördinate: 43°16′54″N 12°34′55″O / 43.28167°N 12.58194°O / 43.28167; 12.58194


Vanessa Marcil (gebore 15 Oktober 1968) is 'n Amerikaanse aktrise. Sy is bekend vir haar rolle in die rolprent The Rock (1996) en in die televisiereekse General Hospital (1963), Beverly Hills, 90210 (1990), en Las Vegas (2003). 1996: The Rock 2002: Storm Watch 2010: The Bannen Way 2014: Borrowed Moments 2017: The Wrong Mother 2018: Bad Tutor 1963: General Hospital 1990: Beverly Hills, 90210 2003: Las Vegas 2008: Blush: The Search for America's Greatest Makeup Artist 2013: American Girl Trapped on a Telenovela 2015: Queens of Drama 1996: To Love, Honor and Deceive 1998: The Superstars 2005: NBC Premiere Week Preview 2008: The Nanny Express 2009: One Hot Summer 2014: Toyota Pro/Celebrity Race 2014: Stranded in Paradise 2016: The Convenient Groom 1995: The Undertaker According to the State of California. California Birth Index, 1905–1995. Center for Health Statistics, California Department of Health Services, Sacramento, California. At Ancestry.com Vanessa Marcil in die Internet-rolprentdatabasis


Hier volg 'n lys van Afrikaanse skrywers: A - B - C - D - E - F - G - H - I - J - K - L - M - N - O - P - Q - R - S - T - U - V - W - X - Y - Z - Sien ook Berna Ackerman Willem Anker Hennie Aucamp Eleanor Baker Margaret Bakkes Christine Barkhuizen le Roux Chris Barnard Mark Behr Pirow Bekker S.P. Benjamin Dricky Beukes Eugene Beukes Gerhard Beukes Lalie Beukes C.F. Beyers-Boshoff Albert Blake Stella Blakemore Helen Blackmore Audrey Blignault Lynette Blignaut François Bloemhof Arnold Blumer Boerneef Louie Boshoff Herman Charles Bosman Annelie Botes Dina Botha Jaco Botha Lien Botha Susan Botha Tertia Botha Alba Bouwer Johanna Brandt Breyten Breytenbach Kerneels Breytenbach André P. Brink Melt Brink Willie Burger Analise Carstens Jan F.E. Celliers Elna Crouse Henk Crouse Christoffel Coetzee John Coetzee Phillip de Bruyn W.A. de Klerk Helene de Villiers Herna de Villiers Philip de Vos J.H.H. de Waal Manie de Waal Reza de Wet Ferdinand Deist E.K.M. Dido Cor Dirks Anton Döckel Hermien Dommisse Werner Dorfling Tom Dreyer Hans du Plessis PG du Plessis Tryna du Toit Eitemal H.A. Fagan Engemi Ferreira Jeanette Ferreira Corlia Fourie Jan Fourie Pierre Fourie S.D. Fourie Prof. dr.


Die jaar 1972 was 'n skrikkeljaar wat volgens die Gregoriaanse kalender op 'n Saterdag begin het. Dit was die 72ste jaar van die 20ste eeu n.C. In teenstelling met gewone jare het die jaar 366 dae en 'n 29 Februarie gehad. 3-13 Februarie – Die elfde Olimpiese Winterspele word in Sapporo, Japan, aangebied. 3 Maart – Pioneer 10 word gelanseer. 20 April – Apollo 16 land op die maan. 22 Mei – Sri Lanka word van die Verenigde Koninkryk onafhanklik. 17 Junie – Begin van die Watergate-skandaal. 2-11 Augustus – Die vierde Paralimpiese Somerspele word in Heidelberg, Wes-Duitsland, aangebied. 10 Augustus – Die Daspoorttonnel word amptelik geopen. 26 Augustus-11 September – Die 20ste Olimpiese Sommerspele word in München, Wes-Duitsland, aangebied. 5 September – Elf atlete en amptenare van die Israeliese span word as gyselaars in die Olimpiese dorp aangehou en later vermoor deur die Palestynse terreurbeweging Swart September. 11 Desember – Amerikaanse ruimtevaarders land met Apollo 17 op die maan en begin die maanoppervlak verken. 13 Desember – Eugene Cernan klim in die maanmodule en word sodoende die laaste man wat op die maan geloop het.


Ontkieming is die proses waardeur 'n organisme uit 'n saad of soortgelyke struktuur groei. Die proses vind begin met die uitloop van 'n saailing van 'n saad van 'n angiosperm of naaksadige, die groei van 'n sporeling van 'n spoor, soos die spore van Fungus, varings, bakterieë, en die groei van die stuifmeelbuis vanaf die stuifmeelkorrel van saadplante (Spermatophyta). Play media Saadontkieming hang beide af van interne en eksterne kondisies. Die meeste eksterne faktore sluit in: die regte temperatuur, genoeg water, genoeg suurstof en lug, asook genoeg lig of donkerte. Suksesvolle ontkieming wissel tussen verskillende plantsoorte. Dit hang ook gewoonlik af van die enkele saad en word nouliks verbind met die ekologiese kondisies van die plant se natuurlike habitat. Sommige sade se toekomstige ontkieming word beïnvloed deur die omgewing gedurende die vormingstydperk; in meeste gevalle ondergaan hierdie sade dan 'n dormansie ('n tydperk van geen groei, maar steeds lewendig). Water is nodig vir ontkieming. Volwasse sade is gewoonlik baie droog en moet groot hoeveelhede water inneem, relatief gelykstaande tot die gewig van die droë saad, voordat sellulêre metabolisme en groei kan voortgaan.


Die Verenigde State van Amerika is op die vasteland van Noord-Amerika geleë. Voordat Christopher Columbus in Amerika geland het, was die vasteland deur verskillende Eerste Nasies (Indiane) bewoon. Gedurende die groot ontdekkingstydperk het Spanje, Frankryk, Engeland, Nederland en Rusland kolonies op die vasteland gevestig. Uiteindelik het die VSA egter onafhanklikheid verkry. 'n Honderd jaar later het daar 'n burgeroorlog tussen die noordelike en suidelike deelstate uitgebreek. Emigrante van baie verskillende lande het deurentyd na die VSA getrek en aan die begin van die 20ste eeu was die VSA een van die wêreldmagte, wat dan ook na die Tweede Wêreldoorlog deel van die Koue Oorlog was. Die geskiedenis van die Indiaanse kolonisasie van die Amerikaanse vasteland bly nog steeds die onderwerp van navorsing. Aangesien daar geen oorblyfsels van hoogs ontwikkelde mensape gevind is nie en die Eerste Nasies (Indiane) tipiese mongoloïede kenmerke het, woord daar vermoed dat die eerste menslike bewoners vanuit Asië gekom en vir hulle immigrasie 'n landbrug gebruik het, wat in die Ystydperke met hulle laer seespieël tussen die Asiatiese en Amerikaanse vastelande bestaan het.


Flâneur (/flæˈnjʊər/; Frans: [flɑˈnœʁ]) is 'n Franse selfstandige naamwoord wat na 'n persoon (gewoonlik 'n man) verwys wat op argelose en ongeërgde wyse rondslenter of ronddwaal. Die woord beskik egter oor 'n paar bykomende genuanseerde betekenisse. Die woord Flânerie beteken om rond te wandel, met al die gepaardgaande betekenisse daarby. 'n Woord wat so te sê 'n sinoniem van diè selfstandige naamwoord is, is boulevardier. Die woord flâneur verwys tradisioneel na, of word tradisioneel in verband gebring met, 'n man. Die persoon word voorgestel as 'n ambivalente, vae figuur met 'n agtergrond van stedelike welvaart wat soms 'n boheemse leefstyl nastreef, moderniteit aanhang, en oor die vermoë beskik om betreklik los van die samelewing rond te wandel of dwaal, met geen ander doel as om 'n akute waarnemer van die geïndustrialiseerde hedendaagse bestaan te wees nie. Die flâneur is in die eerste plek 'n literêre persoon uit 19de eeuse Frankryk, welke beeld essensieel is vir enige geloofwaardige uitbeelding van die strate van Parys.


By die weefproses word 2 draadstelsels, die lengtedraad (kettingdraad) en die breedtedraad (inslagdraad), onderling loodreg gekruis. Alle lengtedrade is op 'n weefgetou naasmekaar gespan. Telkens word 'n deel van die lengtedraad gelig sodat die inslagdraad deur die skeiding wat ontstaan, getrek kan word. Vir die deurtrek van die inslagdraad is verskillende stelsels ontwikkel waarmee die weefsnelheid aansienlik verhoog is. 'n Weefstof bestaan uit 2 draadstelsels. die kettingdraad (ook die lengtedraad of skering genoem) en die inslagdraad (die breedtedraad), wat enkele voorbewerkings ondergaan voordat hulle in die weefproses loodreg gekruis word. - Die kettinggaring word eers uitgespoel om dit te reinig. Die vereiste hoeveelheid (lengte) word dan op ŉ garingspoel gebring en deur volgehoue spanning word swak plekke in die garing blootgelê, sodat daar tydens die weefproses geen breuke kan ontstaan nie. - Om die kettinggaring sterker en gladder te maak, word die garings in 'n pap (meestal 'n setmeelverbinding) gedompel. In die proses word die vesels van die garingdraad aanmekaargelym en is hulle beter bestand teen die spanning en wrywing tydens die weefproses.


Die Spitzer-ruimteteleskoop is ’n infrarooi-ruimtesterrewag wat in 2003 deur Nasa gelanseer is. Die beplande werktyd was 2,5 jaar, met die verwagting dat dit verleng kon word tot vyf jaar of ’n bietjie langer tot die vloeibare helium aan boord, wat die stelsel koud hou, opraak. Dit het op 15 Mei 2009 gebeur. Die meeste instrumente is nie meer bruikbaar nie, hoewel dele van die infrarooi-kamera steeds werk en in die "warm fase" gebruik word. http://www.spitzer.caltech.edu/Media/releases/ssc2009-12/index.shtml[dooie skakel] Spitzer Science Center. "Cycle-6 Warm Mission". NASA / JPL. Geargiveer vanaf die oorspronklike op 2010-07-04. Besoek op 2009-09-16. Hierdie artikel is ’n saadjie. Voel vry om Wikipedia te help deur dit uit te brei.


Saint-Denis is sedert 1738 die hoofstad en grootste stad van Réunion, 'n oorsese gebied van Frankryk in die Indiese Oseaan. Die stad het 'n bevolking van 145 238 in 2012 gehad en 'n oppervlakte van 142,79 km². Die hoofdorp Reunion is geleë in die noordelike deel van die eiland, op 'n kusgebied aan die hange van die berg massief Piton des Neiges. Die hoogste punt van die dorp is die Roche Écrite op 2 276 meter bo seevlak. Die Roland Garros-lughawe is naby die stad. Barachois Katedraal van Saint-Denis de La Réunion Die moskee Noor-e-Islam, die meeste van Reunion en die oudste bestaande op Franse bodem (1905) Garden State Roland Garros (6 Oktober 1888 – 5 Oktober 1918), Franse vlieënier Raymond Barre (12 April 1924 - 25 Augustus 2007), Franse ekonoom en politikus Daniel Narcisse (16 Desember 1979 - ), handbalspeler Metz, Frankryk Nice, Frankryk Tangier, Marokko Charleroi, België Taiyuan, Volksrepubliek China Wikimedia Commons het meer media in die kategorie Saint-Denis (Réunion). (fr) Amptelike webwerf


Miko Mayama (gebore 15 Augustus 1939) is 'n Amerikaanse aktrise. Sy is bekend vir haar rolle in die rolprent That Man Bolt (1973) en in die televisiereekse I Spy (1965), Star Trek (1966), en Mannix (1967). 1973: That Man Bolt 1965: I Spy 1966: Star Trek 1967: Mannix Miko Mayama in die Internet-rolprentdatabasis


Middelpuntvliedende krag, ook sentrifugale krag genoem, is die reaksiekrag wat ’n voorwerp uitoefen op ’n ander voorwerp wat hom in ’n sirkel laat beweeg. Dit is dus die krag wat die draaiende voorwerp wegtrek vanaf die middelpunt van die draaibeweging en word veroorsaak deur die voorwerp se traagheid (’n weerstand om sy beweging te verander). Die krag wat uitgeoefen word om die voorwerp in ’n sirkel te laat beweeg word die middelpuntsoekende krag genoem. Vanuit die posisie van ’n stilstaande waarnemer is die middelpuntvliedende krag ’n skynkrag. Volgens Newton sal ’n voorwerp waarop geen krag uitgeoefen word nie, óf in rus bly óf teen ’n konstante snelheid in ’n reguit lyn beweeg. Dit is die eerste wet van Newton. Om ’n voorwerp ’n boog te laat maak, is daar ’n krag nodig wat die voorwerp na die middel toe stoot of trek (die tweede wet van Newton). Dit word die middelpuntsoekende krag genoem. As die krag skielik ophou, sal die voorwerp uit die boog skiet en van daar af ’n reguit pad volg, soos van bo af gesien wanneer ’n diskusgooier sy diskus laat los.


Stephen Joseph Harper (Toronto, Ontario, 30 April 1959) het vanaf 6 Februarie 2006 tot 4 November 2015 as 22ste Eerste Minister van Kanada gedien. Harper is die voorsitter van die Konserwatiewe Party van Kanada. Hy is sedert 1993 getroud en is die vader van twee kinders. Sy party het die federale verkiesing op 23 Januarie 2006 met 37 persent van die stemme gewen. Alhoewel die Konserwatiewe Party vir die eerste keer in dertien jaar weer die sterkste groepering in die parlement geword het, het dit nie oor die absolute meerderheid van setels beskik nie. Stephen Harper het gevolglik die Eerste Minister in 'n minderheidsregering geword. Stephen Harper se regse politieke opvattings is meer gewild in die Christelik-plattelandse gebiede van Kanada, terwyl sy Konserwatiewes in die groot metropolitaanse gebiede van Montreal en Toronto geen direkte setels gewen het nie. In die negentigerjare pleit Harper vir die privatisering van die Kanadese gesondheidsdienste. Hy is gekant teen die onlangse uitbreiding van burgerregte soos byvoorbeeld die wetgewing aangaande gay- en lesbiese huwelike en omgewingsbeskermingsmaatreëls soos besluit in die Kyoto-protokol. Harper pleit aanvanklik vir 'n Kanadese betrokkenheid by die Irak-veldtog van die Verenigde State en die Verenigde Koninkryk.


Sagwa the Chinese Siamese Cat is 'n Amerikaanse / Kanadese televisiereeks wat deur Amy Tan vervaardig is. Hierdie artikel is ’n saadjie. Voel vry om Wikipedia te help deur dit uit te brei.


Algiers (Arabies: مدينة الجزائر, Berbers: دزاير, Frans: Alger) is die hoofstad en grootste stad van Algerië, 'n land in Noord-Afrika. Die stad beslaan 'n oppervlakte van 212,63 km² en het 'n bevolking van 2 195 051 in 2008 gehad. Dit lê in die noorde van die land, langs die kus van die Middellandse See. Die stad het 'n seehawe en 'n belangrike tekstiel- en leerindustrie. Daarnaas is dit veral 'n universiteitstad. Algiers bestaan uit twee dele: 'n moderne deel, wat aan die seekus gebou is, en die ou stad teen die steil heuwels. Algiers is in 944 deur Buluggin ibn Ziri gestig. Hy was die seun van die stigter van die Ziriden-dinastie. Die stadnaam is afgelei van Frans en Katalaans Alger, vanaf die Arabiese naam al-Jazāʾir (الجزائر), "die eilande". Dié naam verwys na die vier voormalige eilande wat voor die kus geleë was, voordat hulle in 1525 deel van die vasteland geword het.


Swawel, oftewel swael, is die chemiese element in die periodieke tabel met die simbool S en atoomgetal van 16. Dit kom wyd verspreid voor en is 'n smaaklose, reuklose, multivalente nie-metaal. Swael, in sy onverbonde vorm is 'n geel kristallyne vastestof. In die natuur kan dit gevind word in suiwer vorm of as sulfied en sulfaat minerale. Dit is 'n lewensnoodsaaklike element en word in verskeie aminosure aangetref. Kommersiële gebruik van swael is hoofsaaklik vir kunsmis maar dit word ook gebruik in buskruit, lakseermiddels, vuurhoutjies, pesdoders en swamdoders. Swael is 'n sagte en ligte stof met 'n heldergeel kleur. Alhoewel waterstofsulfied (H2S) 'n kenmerkende vroteierreuk het, is dit belangrik om kennis te neem dat elementêre swael reukloos is! Dit brand met 'n helderblou vlam wat swaeldioksied vrystel, wat 'n kermerkende verstikkende reuk het. Swael is nie oplosbaar in water nie maar wel oplosbaar in koolstofdisulfied. Algemene oksidasietoestande van swael sluit −2, +2, +4 en +6 in. Swael vorm stabiele verbindings met die meeste elemente buiten die edelgasse.


Plymouth is de jure die hoofstad van die eilandnasie Montserrat, 'n Britse oorsese grondgebied in die Karibiese See in Noord-Amerika. Die stad is sedert 'n vulkaniese uitbarsting in 1997 'n spookdorp en Brades is de facto die hoofstad van Montserrat. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Grahamstad was 'n gemeente van die Nederduitse Gereformeerde Kerk in die Oos-Kaapse stad Grahamstad wat op 28 September 1916 van die moedergemeente Albanie afgestig het en op 1 Maart 2000 weer by die moedergemeente ingelyf is, hoewel sowat driekwart van die lidmate in Grahamstad se gemeente was. Met die inlywing het die 21ste oudste gemeente in Suid-Afrika en die sewende oudste in die Sinode van Oos-Kaapland egter bly voortbestaan. Die gemeente Albanie se middelpunt het weliswaar in 2000 Grahamstad geword, maar daar is steeds gereelde dienste op Riebeek-Oos, eertydse middelpunt van Albanie, Fonteinskloof en af en toe op Seven Fountains. Suid-Afrika se oudste historiese gedenkwaardigheid staan betreklik naby Grahamstad, naamlik die kruis wat in 1488 by Kwaaihoek, in die huidige distrik Alexandria, deur die groot ontdekkingsreisiger Bartholomeus Dias opgerig is. Hierdie kruis het die oppermag van Portugal langs die suiderkus aangedui, maar terselfdertyd was dit ook 'n simbool van die Christendom wat mettertyd oor die lengte en breedte van die "Donker Vasteland" gedra moes word. Die vroegste spore van 'n Christelike en Westerse beskawing is dus in die Oostelike Provinsie getrap.


Woudrichem (Brabants: Woerkem of Woerkum) is 'n stad en voormalige munisipaliteit in die Nederlandse provinsie Noord-Brabant, wat aan die provinsies Gelderland en Zuid-Holland grens. Die voormalige munisipale gebied het sowat 14 000 inwoners (2012) en 'n oppervlakte van 52 km². Die stad Woudrichem (met die plek Oudendijk) het sowat 4 500 inwoners (2011). Die voormalige munisipaliteit lê in die noordooste van die streek van die Land van Heusden en Altena. Verder lê die voormalige munisipaliteit suid van die Boven-Merwede-rivier (die stad Gorinchem lê aan die noordoewer) en wes van die Afgedamde Maas-rivier (die bekende Slot Loevestein lê aan die regteroewer). Woudrichem het in 1356 stadsregte gekry. Op 1 Januarie 2019 is Woudrichem opgegaan in die nuwe munisipaliteit Altena. Plekke in die voormalige munisipale gebied van Woudrichem: Almkerk, Andel, Bronkhorst, Duizend Morgen, Eng, Giessen, Oudendijk, Rijswijk, Stenenheul, Uitwijk, Uppel, Waardhuizen, Woudrichem (stad) en Zandwijk. (nl) Die amptelike webwerf van die voormalige munisipaliteit Hierdie artikel is ’n saadjie.


Li Na (Chinees: 李娜; pinyin: Lǐ Nà [lìnɑ̂]) (gebore 26 Februarie 1982 in Wuhan) is 'n voormalige tennisspeler van die Volksrepubliek China wat in 1999 professioneel begin tennis speel het. Li was die eerste Chinees wat vir 'n Grand Slam-toernooi geplaas is en die eerste Chinees op die wêreldranglys van top-10 tennisspelers. Daarnaas was sy die eerste Chinees wat die kwarteindstryd van 'n Grand Slam kon bereik (2006 op Wimbledon). In 2011 haal sy die eindstryd van die Australiese Ope, die eerste Chinees wat so ver kon deurdring. Op 4 Junie 2011 maak sy haar deurbraak en word die eerste speler van Asië om 'n Grand Slam-enkelspeltitel te wen toe sy vir Francesca Schiavone van Italië met 6-4, 7-6 op Roland Garros geklop het. In 2014 verower sy haar tweede Grand Slam-titel deur Dominika Cibulkova met 7–6(7–3), 6–0 in die Australiese Ope te klop. Die tabel toon Li Na se prestasie tydens elk van die Grand Slam-toernooie in vroue-enkels waaraan sy deelgeneem het: Li Na maak geskiedenis by Franse Ope, Nuus24, besoek op 4 Junie 2011.


Die Bitterfelder Weg was 'n kultureel-literêre beweging in die Duitse Demokratiese Republiek (DDR) wat daarop gemik was om 'n nuwe programmatiese ontwikkeling van die sosialistiese kultuurbeleid in te lui en die weg na 'n selfstandige "sosialistiese nasionale kultuur" te wys. Hierdie nuwe kultuur sou in die "groeiende estetiese kunsbehoeftes van arbeiders" voorsien. Die beweging se naam is afgelei van 'n skrywerskonferensie wat deur die Oos-Duitse uitgewery Mitteldeutscher Verlag op 24 April 1959 in die VEB Chemiekombinat Bitterfeld, 'n chemiese nywerheidskompleks, gehou is. Die sentrale konferensie-onderwerp was die kwessie van aktiewe toegang tot kuns en kultuur vir arbeiders. Die "heersende skeiding tussen kuns en lewe" en die "kunstenaar se ontvreemding van die volk" sou oorkom en die arbeidersklas meer omvattend deelhê aan die opbou van die sosialisme. Om hierdie doelwit te verwesenlik, is besluit dat kunstenaars en skrywers in die fabrieke sou werk om die kunsbedrywighede van arbeiders te bevorder. So is daar onder meer "sirkels van skrywende arbeiders" gestig.


Zutendaal (Limburgs: Zietendaol) is 'n Belgiese dorp en munisipaliteit in die ooste van die Vlaamse provinsie Limburg. Die munisipale gebied het 'n oppervlakte van 32 km² en sowat 7 000 inwoners (2011). Plekke in die munisipale gebied van Zutendaal: Besmer, Broek, Daal, Gewaai, Papendaal, Roelen, Stalken, Wiemesmeer en Zutendaal (dorp). (nl) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Nieuwerkerken (Limburgs: Noërekirke) is 'n Belgiese dorp en munisipaliteit in die suidweste van die Vlaamse provinsie Limburg, aan die grens met die provinsie Vlaams-Brabant. Die munisipale gebied het 'n oppervlakte van 22 km² en sowat 7 000 inwoners (2010). Plekke in die munisipale gebied van Nieuwerkerken: Binderveld, Kozen, Nieuwerkerken (dorp) en Wijer. (nl) Die amptelike webwerf van die munisipaliteit Wikimedia Commons het meer media in die kategorie Nieuwerkerken. Hierdie artikel is ’n saadjie. Voel vry om Wikipedia te help deur dit uit te brei.


Borgloon (Limburgs: Loeën, Frans: Looz) is 'n Belgiese stad en munisipaliteit in die suidweste van die Vlaamse provinsie Limburg. Die munisipale gebied het sowat 10 000 inwoners (2011) en 'n oppervlakte van 51 km². Borgloon lê in die Haspengouw. Die Sint-Odulfuskerk dateer uit die 10e eeu. Plekke in die munisipale gebied van Borgloon: Bommershoven, Borgloon (stad), Broekom, Gors-Opleeuw, Gotem, Groot-Loon, Haren, Hendrieken, Hoepertingen, Jesseren, Kerniel, Kuttekoven, Rijkel en Voort. (nl) Die amptelike webwerf van die munisipaliteit Die Sint-Servatiuskerk Die Sint-Jozefskerk Die Heilige-Kruisverheffingskerk Die Helshoven-kapel Die stadhuis Die Rullingen-kasteel Die Mottevallei Hierdie artikel is ’n saadjie. Voel vry om Wikipedia te help deur dit uit te brei.


Andrei III (c. 1255 – 27 Julie 1304) was van 1293 tot 1304 die grootprins van Wladimir. Hy was die seun van Aleksander Nefski en het die dorp Gorodets aan die Wolga van sy pa geërf. In 1276 het hy Kostroma by sy besittings gevoeg en daarna probeer om Wladimir oor te neem. In 1281 het hy na die Goue Horde gegaan en die khan se toestemming gekry om sy ouer broer Dmitri as grootprins te vervang. Hy het met die prinse van Rostof en Jaroslawl saamgespan en Dmitri se land verwoes en sy hoofstad, Pereslawl, ingeneem. Twee jaar later het Dmitri na Rusland teruggekeer. Hy is na die Swartsee, waar hy Nogai Khan, die grootste vyand van die wettige Goue Horde-khan, Teleboega, ontmoet het. Omdat hy sy mag in Rusland wou vergroot, het Nogai belowe om Dmitri te steun in sy stryd om weer die grootprins te word. Toe Andrei dit hoor, het hy afstand gedoen van Wladimir en Nowgorod en na Gorodets teruggekeer. In 1285 het Andrei weer Mongoolse magte na Rusland gebring, maar hulle is deur Dmitri en sy bondgenote verdryf.


Saint-Ghislain, Pikardies: Sint-Guilin, is 'n Belgiese stad en munisipaliteit in die Waalse provinsie Hainaut. Die stad is in die noorde van die historiese mynboustreek Borinage geleë - sowat tien kilometer wes van die middestad van Mons. Die munisipale gebied het sowat 23 000 inwoners (2010) en 'n oppervlakte van 70 km². Na Saint-Ghislain word dikwels as die (nie-amptelike) 'hoofstad van Borinage' verwys. Saint-Ghislain se geskiedenis strek terug na omstreeks 650 toe die monnik Ghislain die plaaslike klooster gestig het. Daar is min bekend oor sy herkoms en lewe, maar hy was - na aanleiding van sy voornaam - waarskynlik 'n boorling van Duitsland. Sekere bronne dui - ondanks die Germaanse etimologie van sy naam - Griekeland as sy geboorteland aan. Saint-Ghislain het 'n kerk ter ere van Sint Pieter en Sint Paulus opgerig, en sy klooster was binnekort 'n geestelike trekpleister vir 'n aantal koinobiete wat by die monastiese gemeenskap aangesluit het. Ghislain is op 6 Oktober 680 in sy klooster oorlede. Die Franse koning Dagobert I het sekere voorregte aan die gemeenskap verleen wat tot 'n florerende Bendediktyne-abdy sou ontwikkel.


Sambesi (Engels: Zambezi), tot om middernag op 8 Augustus 2013 Caprivi, is een van die 14 streke van Namibië. Die streek is voorheen genoem na die Kaprivistrook, wat op sy beurt vernoem is na die Duitse kanselier, Leo von Caprivi. Sambesi se hoofdorp en grootste nedersetting is Katima Mulilo. Die streek word in die weste begrens deur Kawango-Oos. Die goewerneur is Lawrence Sampofu (Swapo). In die Namibiese plaaslike en streekverkiesings het 2015 Swapo in al agt kiesafdelings gewen. Die Kaprivistrook waarin die Sambesi-streek geleë is, is 'n tropiese gebied, met hoë temperature en baie reënval gedurende die Desember tot Maart reënseisoen, wat dit die natste streek van Namibië maak. Die terrein bestaan hoofsaaklik uit moerasse, vloedvlaktes, vleilande en bosse. Die Sambesi-streek is amper heeltemal omring deur die buiteland. Die enigste binnelandse grens is 'n kort verbinding in die weste met Kawango-Oos. In die noordweste grens dit aan die Cuando Cubango Provinsie van Angola. In die noorde grens dit aan die Wes-Provinsie van Zambië. In die suide grens dit aan Botswana.


Die Darlingtondam (voorheen bekend as die Mentzmeer) is geleë in die Sondagsrivier in die Oos-Kaap. Die dam is gedurende 1922 voltooi. Dit het 'n bakmaat van 187 miljoen m3 met die wal wat 35.3 m hoog is. Die dam is belangrik omrede water uit die Gariepdam via die tonnels en kanale na die Darlingtondam oorgedra word wat uiteindelik Port Elizabeth bereik. Aanvanklik was die opgaarvermoë amper 118 miljoen m³. Met die verhoging van die wal in 1935-1936, deur toeslikking genoodsaak, is dit met 23½ miljoen m³ vermeerder. Toe die wal in 1948-1952 vir ‘n tweede keer verhoog is, is die volume van die dam tot net meer as 165 miljoen m³ vergroot. Die besproeibare oppervlakte was daarna net minder as 9 500ha. Die naaste groot dorp is Kirkwood. Darlington, verdronke dorpie onder die Darlingtondam Lys van grootste damme in Suid-Afrika http://www.dwa.gov.za


Moshoeshoe (voorheen ook gespel Mosjesj) was die opperhoof en stigter van die Basotho-volk. Hy was die seun van Mokachane en is laat in die jaar 1790 naby die dorpie Butha-Buthe in die Noord-Lesotho gebore. Met sy besondere bekwaamheid en takt het hy die steun van vlugtelinge van baie ander stamme verkry. Nadat hy hom in 1832 op die kruin van Thaba Bosigo gevestig het, het hy die Franse sendeling wat die volgende jaar daar aangekom het, hartlik verwelkom, maar nooit self tot die Christendom bekeer geraak nie. Deur hom af en toe aan 'n oënskynlike oorweldigende mag te onderwerp en geleidelik sy gesag te herstel, het hy daarin geslaag om homself teen sowel die Britte as die Boere te handhaaf. Hy het in 1865 selfs daarin geslaag om 'n finale stormloop op Thaba Bosigo deur magte van die Oranje-Vrystaat af te weer. Hy het prestige onder sowel wit as swart mense geniet en is in 1870 oorlede as een van die grootste manne wat die Bantoestamme nóg opgelewer het. Sy moeder was Kholu, 'n lid van die Bafokeng.


Hierdie artikel handel oor die voornaam. Vir ander gebruike, sien Simeon (dubbelsinnig). Simeon of Sjimon is 'n manlike voornaam wat van die Hebreeuse שמעון (Šimʿon, volgens die Tiberiese vokalisering Šimʿôn). Die Griekse spelling van hierdie Bybels-Hebreeuse naam is Συμεών - hiervan is ook die gelatiniseerde skryfwyse Symeon afgelei. Die naam is afgelei van die Bybelse figuur Simeon, die seun van Jakob en Leah en patriarg van die Stam van Simeon. Volgens die teks van die boek Genesis (29:33) verwys die naam na Leah se bewering dat Jakob Rachel bo haar voorgetrek het: "En sy het weer bevrug geword en 'n seun gebaar en gesê: Gewis, die Here het gehoor dat ek die nie-geliefde is en my hierdie een ook gegee. En sy het hom Símeon genoem." Simeon is dan moontlik afgelei van die teoforiese naam Isjmael ("God het gehoor"; Genesis 16:11), en ook die hipotese dat die stam van Simeon oorspronklik 'n Ismaelitiese groep was baseer op hierdie teks.


Dar-es-Salaam (Arabies: دار السلام) is die regeringsetel van Tanzanië en die land se grootste en belangrikste stad, wat sy status as hoofstad in 1974 aan die meer sentraal geleë Dodoma moes afstaan, maar huisves steeds die land se voltydse burokrasie en dien ook as die hoofstad van die omliggende, gelyknamige streek. Die geskatte bevolking was volgens die 2021-beraming 7 100 000. Die stad is die eindpunt van die Tazara-spoorlyn wat by Kapiri Mposhi in Zambië begin en dié land toegang tot die Indiese Oseaan bied, danksy Dar-es-Salaam se besige hawe. "argiefkopie". Geargiveer vanaf die oorspronklike op 30 Junie 2013. Besoek op 30 Junie 2013. http://www.seat61.com/Zambia.htm#Dar%20es%20Salaam Hierdie artikel is ’n saadjie. Voel vry om Wikipedia te help deur dit uit te brei.


Marion-eiland (Engels: Marion Island) is 'n onbewoonde en onherbergsame sub-antarktiese vulkaaneiland in die suidelike Indiese Oseaan en behoort sedert 1947 aan Suid-Afrika, sedert 1994 tot die provinsie Wes-Kaap en maak administratief deel uit van die Stad Kaapstad Metropolitaanse Munisipaliteit. Die eiland is die grootste en suidwestelike van die twee Prins Eduard-eilande en huisves in teenstelling met die noordoostelike Prins Eduard-eiland 'n gletser. Die eiland is op 13 Januarie 1773 deur die Franse ontdekkingsreisiger Marc-Joseph Marion du Fresne ontdek en na hom genoem. Marion-eiland (46˚ 53' S; 37˚ 45' 0) is op die Prins Eduard-Crozetrif in die suidelike deel van die Indiese Oseaan, ongeveer 2 110 km suidoos van Kaapstad, geleë. Bogenoemde rif is 'n hoogliggende deel van die groter Atlanties-Indiese Oseaanrif. Die eiland, wat 'n oppervlakte van ongeveer 300 km² beslaan, lê net noord van die Antarktiese konvergensie, dit wil sê die gebied waar die koue Antarktiese water onder die warmer Subantarktiese water inbeweeg.


Houthalen-Helchteren (Limburgs: Hôtele-Helichtre) is 'n Belgiese munisipaliteit in die middel van die Vlaamse provinsie Limburg. Die munisipale gebied het sowat 30 000 inwoners (2011) en 'n oppervlakte van 78 km². Die administratiewe setel is in Houthalen-Centrum. Plekke in die munisipale gebied van Houthalen-Helchteren: Helchteren, Houthalen-Centrum, Houthalen-Oost en Meulenberg. (nl) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Die Persiese Ryk (Persies: شاهنشاهی ایران, Šâhanšâhiye Irân, letterlik: "Keiserlike Iran") was 'n ryk in die Oudheid op die gebied van die huidige Iran en aangrensende lande, wat tussen Thracië in die noordweste, Egipte in die suidweste en Indië in die ooste geleë was. Dit het tussen 550 v.C. en 330 v.C. as Achaemenidiese Ryk of Oud-Persiese Ryk, tussen 305 v.C. en 129 v.C. as Seleukidiese Ryk, tussen 204 v.C. en 240 n.C. as Partiese Ryk of Arsakidiese Ryk en tussen 224 n.C. en 651 n.C. as Sassanidiese Ryk of Nieu-Persiese Ryk bestaan. Die vernaamste nedersetting is Persepolis en die belangrikste godsdiens Zoroastrisme. Die Persiese Ryk was oor eeue heen die mededinger van die Griekse stadstate, die Romeinse Ryk en die Bisantynse Ryk, onderskeidelik. Die Persiese Ryk het geëindig met die uitbreiding van Islam deur Arabiere en die daaropvolgende Islamisering van die gebied. Die uitbreiding van die Persiese Ryk het die verspreiding van beide die Irannese tale en Irannese volke teweeggebring.


Herlewing verwys in die Christelike verband oor die algemeen na 'n tydperk van geestelike vernuwing binne die kerk van Christus. Tekens van herlewing sluit onder meer die massa-bekering van mense tot die Christelike geloof en 'n sedelike herstel van die gedrag, werkinge en uitinge van die gelowige. In die Christendom word dit verstaan as die werk van die Heilige Gees waardeur lou gelowiges weer begeesterd oor hul geloof word. 'n Herlewing begin dikwels met 'n sterk skuldbesef en die belyding van sonde. Die herlewing lei ook tot wydverspreide liefdadigheid en het 'n groot invloed op die samelewing. Binne sekere Christelike groepe word 'n groot wêreldwye herlewing voor die wederkoms van Jesus Christus verwag. Hieronder volg 'n lys van bekende herlewings. Hierdie lys kan nie objektief vasgestel word nie, omrede daar geen presiese kriteria is om vas te stel of 'n gebeurtenis 'n herlewing is of nie. Party van die genoemde gebeurtenisse sal daarom ook nie deur elkeen as 'n herlewing gekenmerk word nie.


.gl is die agtervoegsel van domeine vir webtuistes in Groenland. Lys van Internettopvlakdomeine ISO 3166-2:GL Whois-inligting vir die .gl-domein


Roerdalen (Limburgs: Roerdale) is 'n munisipaliteit in die Nederlandse provinsie Limburg, wat grens aan die Duitse deelstaat Noordryn-Wesfale. Die munisipale gebied het sowat 21 000 inwoners (2012) en 'n oppervlakte van 89 km². Die munisipaliteit Roerdalen is in 1991 gestig en in 2007 saamgevoeg met die munisipaliteit Ambt Montfort. Deur die munisipale gebied vloei die Roer-rivier, 'n syrivier van die Maas. Aan die grens met Duitsland lê die nasionale park De Meinweg. Plekke in die munisipale gebied van Roerdalen: Aan de Berg, Etsberg, Herkenbosch, Holst, Lerop, Melick, Montfort, Paarlo, Posterholt, Reutje, Sint Odiliënberg, Varst, Vlodrop, Vlodrop-Station en Zittard. (nl) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Die Indonesiese Wikipedia is die Indonesiese uitgawe van Wikipedia, 'n gratis aanlynensiklopedie. Die wikipedia se eerste artikel is op 30 Mei 2003 geskryf. Dit het tans 618 386 artikels en is die 22ste grootste wikipedia. 'n Voorbeeld van 'n Indonesiestalige artikel oor Afrikaans: Bahasa Afrikaans. Die tuisblad van die Indonesiese Wikipedia Hierdie artikel is ’n saadjie. Voel vry om Wikipedia te help deur dit uit te brei.


In biologie is 'n monotipiese takson 'n taksonomiese groep met slegs een biologiese tipe. Die term se gebruik verskil effens tussen botanie en dierkunde. Die term monotipies het 'n afsonderlike aanwending in bewaringsbiologie, monotipiese habitat, rakende omskakeling van spesiehabitat waardeur biodiversiteit ingedoen word, en restourasie-ekologie betreffende 'n dominante indringer biologiese tipe. In botanie, is 'n monotipiese takson 'n takson wat oor slegs een spesie beskik: Ginkgo is 'n monotipiese genus, terwyl Ginkgoaceae 'n monotipiese familie is. Die frase is onakkuraat in gevalle waar 'n spesie meer as 'n enkele tipe bevat; sekere spesies mag verskeie subspesies bevat (of ander infraspesifieke taksa) waarvan elk oor 'n tipe sal beskik. 'n Meer akkurate term in daardie gevalle is unispesifiek. 'n Voorbeeld is die familie Cephalotaceae, met slegs een spesie: Cephalotus follicularis, oftewel die Dwergkruik. In dierkunde, is 'n monotipiese takson 'n takson wat slegs een onmiddellik subordinate takson bevat. Byvoorbeeld bevat 'n monotipiese genus slegs een spesie. Omgekeerd kan mens sê dat die takson wat omvat word, monotipies is binne die groter takson;


Die Lutheran Church – Missouri Synod (Afrikaans: Lutherse Kerk – Missouri-sinode, kort: LC-MS) is die tweede grootste Lutherse kerk in die VSA. Die kerk het sy oorsprong in die immigrasie van Saksiese Lutherane onder leiding van Martin Stephan in 1839. Die Lutheran Church - Missouri Synod het sy hoofkwartier in St. Louis, Missouri. Die LC-MS is in administratiewe opsig in 35 kerkdistrikte met altesaam 2,1 miljoen gedoopte lidmate verdeel. In teologiese opsig handhaaf die LC-MS baie konserwatiewe standpunte.


Honolulu County, amptelik City and County of Honolulu, is 'n gekonsolideerde stedelike county (dit wil sê 'n administratiewe onderafdeling waarin stad en county in een jurisdiksie saamgesmelt het) in die Amerikaanse deelstaat Hawaii. Die munisipaliteit en county behels sowel die stedelike distrik van Honolulu (die grootste en hoofstad van die deelstaat Hawaii) asook die res van die eiland Oʻahu en 'n aantal kleiner afgeleë eilande, waaronder alle Noordwestelike Hawaii-eilande. Die gekonsolideerde stad-county is volgens die Stedelike Oktrooi van 1907 gevorm en deur die Wetgewende Vergadering van die Gebied van Hawaii bevestig. As 'n munisipale korporasie en jurisdiksie val regeringstake in sy gesag wat in die res van die Verenigde State tradisioneel deur munisipaliteite en counties uitgevoer word. Volgens die 2010-sensus beloop die bevolking van Stad en County 953 207 wat van Honolulu die tiende grootste munisipaliteit in die Verenigde State maak. Vanweë Hawaii se munisipale struktuur word die Stad en County Honolulu deur die United States Census Bureau vir statistieke doeleindes steeds in 'n aantal sensusgebiede (census-designated places) verdeel, ongeag die feit dat dit die enigste geïnkorporeerde gebied in die deelstaat is.


Heers (Limburgs: Hiër) is 'n Belgiese dorp en munisipaliteit in die suidweste van die Vlaamse provinsie Limburg, aan die grens met die Waalse provinsie Luik. Die munisipale gebied het sowat 7 000 inwoners (2011) en 'n oppervlakte van 53 km². Die Heers-kasteel dateer uit die 13de eeu. Die Herk-rivier ontspring in dese munisipaliteit. Plekke in die munisipale gebied van Heers: Batsheers, Gutschoven, Heers, Heks, Horpmaal, Klein-Gelmen, Mechelen-Bovelingen, Mettekoven, Opheers, Rukkelingen-Loon, Vechmaal en Veulen. (nl) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Jaroslaf II (Russies: Яросла́в II Все́володович, 8 Februarie 1191 – 30 September 1246) was van 1238 tot 1246 grootprins van Wladimir en het gehelp om die land te herstel ná die Mongoolse inval. Hy was die vierde seun van Wsewolod die Groot Nes en Maria Sjwarnowna. Wsewolod het Pereslawl-Zalesski aan Jaroslaf nagelaat. In ’n konflik tussen sy ouer broers Konstantyn en Joeri, het hy hom by laasgenoemde geskaar. In 1215 het hy prins van Nowgorod geword, maar is daar verslaan. In 1222 het hy Estland binnegeval en vier jaar later het hy Finland verwoes. In 1236 is hy na Kiëf en het hy sy seun, Aleksander Nefski, in die noorde in beheer gelaat. In 1238, toe die Mongole Kiëf-Roes die eerste keer binneval en sy ouer broer Joeri in ’n veldslag sterf, is Jaroslaf na Wladimir, waar hy gekroon is tot grootprins. Hy het probeer om die stede van Wladimir-Soezdal te herstel ná die verwoesting wat die Mongole gesaai het. In 1243 het Batu Khan hom ontbied. Ná ’n lang konferensie het hy met die khan se seën na Wladimir teruggekeer.


Met die koms van die jare 1890 het die kolonisasie van Rhodesië (huidige Zimbabwe) so bevredigend gevorder dat die uitbreek van 'n opstand die meeste koloniste verras het. Op 20 Maart 1896 is 141 blankes in Matabeleland vermoor en op 14 Junie nog 103 in Masjonaland. Onder die groot heldedade was dié van die Mazoe-patrollie. In Bulawayo, Salisbury (huidige Harare) en elders het die inwoners laers getrek. Die onderdrukking van die rebelle was besonder moeilik selfs nadat troepe onder kolonel Plumer (later veldmaarskalk) van die Kaap gestuur is, en ander onder sir Frederick Carrington. Ná die terugtrekking van die Matabeles na die Matopovesting sou die gevegte waarskynlik onbeperk aangehou het, was dit nie vir die waagstuk van Cecil John Rhodes, wat, vergesel van dr. Hans Sauer, Johann Colenbrander, Vere Stent en twee naturelle, Jan Grootboom en Makunga, die vyand se vesting onbewapend binnegestap en hulle uiteindelik oorreed het om die wapens neer te lê. Die gevegte is, na 'n jaar in Oktober 1897, beëindig, nadat nog 62 blankes gesterf en 139 gewond is.


Die Sosialistiese Eenheidsparty van Duitsland (Duits: Sozialistische Einheitspartei Deutschlands, kort SED) was 'n politieke party wat in 1946 in die Sowjet-besettingsone van Duitsland gestig is. Onder politieke druk het twee partye, die Kommunistiese Party van Duitsland (KPD) en die Sosiaal-Demokratiese Party van Duitsland (SPD), saamgesmelt en in die volgende jare onder invloed van die Sowjet-besettingsmag verder ontwikkel tot 'n kommunistiese party met 'n party-apparaat waarin polities hoogs geskoolde lede 'n sentrale rol gespeel het. Aangesien feitlik alle staatsorgane deur SED-lede oorheers is, het die party vinnig tot 'n sogenaamde "staatsparty" ontwikkel sodat na die politieke stelsel van die latere Duitse Demokratiese Republiek (DDR), wat in 1949 geproklameer is, as "partydiktatuur" verwys word. Met die politieke omwenteling in die DDR het die SED in 1989/1990 sy oorheersende rol as staatsparty kwytgeraak, 'n nuwe program van aksie saamgestel en sy naam gewysig tot Party van die Demokratiese Sosialisme (PDS). Ná die samesmelting met die WASG het in 2007 die nuwe party Die Linke ontstaan. Stasi, die party se Ministerie vir Staatsveiligheid.


Superrugby (in die logo word dit geskryf as SupeRugby) is die grootste rugbyklubkampioenskap in die Suidelike Halfrond en bestaan (sedert 2018) uit 15 spanne van Australië, Suid-Afrika, Nieu-Seeland plus een span van Argentinië. Tot in 2015 het 16 spanne elk een keer teen mekaar gespeel en die top vier spanne het deurgedring na die halfeindstryd. Die wenners van die halfeindstryd speel dan in die eindstryd om die algehele wenner te bepaal. Voor 1996 het gereelde mededingende rugby in kompetisies van lande in die Suidelike Halfrond vorm begin aanneem, waarvan die vroegste die Suidsee Kampioenskap was wat in 1986 begin het. Die oorspronklike kompetisie het bestaan uit drie spanne van Nieu-Seeland (Auckland, Canterbury en Wellington) saam met twee Australiese spanne (Queensland en Nieu-Suid-Wallis) en Fidji. Die kompetisie is in 1992 herbekendgestel as die Super Ses. In 1993 het die Super 10 die Suidsee Kampioenskap en Super Ses toernooie vervang. Met Suid-Afrika se hertoetrede tot internasionale sport in 1992 was daar 'n geleentheid om 'n uitgebreide weergawe van die kompetisie die lig te laat sien.


Shona kan na een die volgende verwys: Die Mashona-stam van hoofsaaklik Zimbabwe. Die taal Shona, wat deur die Mashona gepraat word. Wikiwoordeboek het 'n inskrywing vir Shona.


Die Tswaing Plaaslike Munisipaliteit is een van die plaaslike munisipaliteite in die Ngaka Modiri Molema-distriksmunisipaliteit in Noordwes, Suid-Afrika. Nedersettings in die munisipaliteit: Barberspan Delareyville (setel) Sannieshof Ottosdal Hierdie Noordwes-verwante artikel is slegs 'n saadjie. U kan ons wikipedia help deur dit uit te brei.


Die Theewaterskloof Plaaslike Munisipaliteit is een van die Plaaslike Munisipaliteite in die Overberg-distriksmunisipaliteit in die Wes-Kaap, Suid-Afrika. Theewaterskloof Munisipaliteit word deur 'n 23-lid raad bestuur, en is verdeel in 12 kiesafdelings. Nedersettings in die munisipaliteit: Botrivier Caledon (setel) Dennehof Elgin (Koffiekraal) Genadendal Grabouw Greyton Riviersonderend Tesselaarsdal Villiersdorp


Die Suid-Afrikaanse Kommunistiese Party (SAKP) is 'n politieke party in Suid-Afrika. Dit is in 1921 gestig as die Kommunistiese Party van Suid-Afrika deur die samesmelting van die International Socialist League en ander onder leierskap van William H. Andrews. Die SAKP is deel van 'n drieparty-alliansie wat tans saam met die ANC en COSATU die land regeer. Die Suid-Afrikaanse Kommunistiese Party (SAKP) is in 1921 gestig as die Kommunistiese Party van Suid-Afrika (KPSA) en het aanvanklik uitsluitlik op wit werkers gefokus. Die party was 'n lid van die Kommunistiese Internasionale (Komintern). Die eerste voorsitter van die party was Bill Andrews. Die KPSA het eers in 1922 tydens die Rand-rebellie, 'n staking deur wit mynwerkers op die voorgrond getree. Die rede vir die staking was die bedoeling van die eienaars van die myne om 'n meer soepeler beleid teenoor die swart werkers in te stel. Dit is met hewige opposisie van die wit werkers teengestaan wat bang was om hul bevoorregte werk posisie te verloor.


Diepenbeek (Limburgs: Djoppenbeek of Diejpenbik) is 'n Belgiese dorp en munisipaliteit in die middel van die Vlaamse provinsie Limburg. Die munisipale gebied het sowat 18 000 inwoners (2011) en 'n oppervlakte van 41 km². Die Katolieke Regina Paciskerk se dak, geleë in die gehug Lutselus, is in die late nag van 25 Desember 2010 ineengestort. Oorsaak is waarskynlik die baie sneeu op die dak. Daar is nie gewondes of dooies nie. Plekke in die munisipale gebied van Diepenbeek: Bijenberg, Crijt, Diepenbeek (dorp), Dorpheide, Keizel, Lutselus, Pampert, Piannesberg, Reitje, Rooierheide, Rozendaal en Zwartveld. (nl) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Die Sederberg of Cederberg is 'n bergreeks in die Wes-Kaap, Suid-Afrika. Die naam is afgelei van die boom Widdringtonia cedarbergensis wat nie werklik 'n seder is nie maar 'n soort bergsipres. Daar is slegs 'n paar van die bome oor. Die reeks strek ongeveer van 50 km van Citrusdal in die suide tot by Clanwilliam in die noorde en is die mees westelike reeks in die Kaapse Plooigordel. Byna die hele gebied is tot 'n wildernis-gebied verklaar. Die hoogste piek is die Sneeuberg, wat 2 028 m hoog is. Die Sederberg is gewild onder stappers. Malan, Hannes: Kom saam na die Sederberge. In: Lantern. Tydskrif vir VOlksopvoeding. Jaargang 3, no. 2, September 1953. Pakhuispas, pas oor die berg. Boesmanskloof, luukse reservaat naby Clanwilliam. Lys van Bergpieke in Suid-Afrika Krakadouwpas Op Pad in Suid-Afrika. 1995. B.P.J. Erasmus ISBN 1-86842-026-4 Koördinate: 32°20′S 19°5′O / 32.333°S 19.083°O / -32.333; 19.083


Palmyra-atol (Engels: Palmyra Atoll) is 'n klein afgeleë eiland van die Verenigde State van Amerika en 'n onbewoonde atol in die noordelike Stille Oseaan, wat tot Polinesië behoort. Die atol het 'n oppervlakte van 3,9 km². Die Palmyra-atol lê noordoos van Australië en Nieu-Seeland, ten suidweste van Hawaii en ten noorde van die Cookeilande. Die naaste eiland is die onbewoonde Kingman-rif in die noordweste.


Tynaarlo, Nedersaksies: Tynaorl, is 'n munisipaliteit en dorp in die Nederlandse provinsie Drenthe. Die munisipale gebied het sowat 34 000 inwoners (2021) en 'n oppervlakte van sowat 148 km². Die munisipaliteit Tynaarlo is in 1998 saamgestel uit die munisipaliteite Eelde, Vries en Zuidlaren. Vries is die administratiewe setel van die munisipaliteit. Die nuwe munisipaliteit is vernoem na die dorp Tynaarlo, wat in die middel van die nuutgevormde munisipale gebied lê en sowat 1 800 inwoners het (2020). Plekke in die munisipale gebied van Tynaarlo: Bunne, De Groeve, De Punt, Donderen, Eelde-Paterswolde, Eelderwolde, Midlaren, Oudemolen, Taarlo, Tynaarlo (dorp), Vries, Winde, Yde, Zeegse, Zeijen, Zuidlaarderveen en Zuidlaren. Amptelike webwerf


‘n Konsul was die hoogste verkose politieke amptenaar van die Romeinse Republiek. Elke jaar, is twee konsuls saam verkies, om ‘n eenjaartermyn te dien. Aan elke konsul is ‘n vetoreg oor sy kollega toegeken, en die twee amptenare het mekaar maandeliks afgewissel. Die konsuls sou egter na die vestiging van die Ryk, slegs nominale verteenwoordigers van Rome se republikeinse erfenis word, en sou baie min mag en gesag oorhou, met die keiser wat oppergesag gehandhaaf het. Ná die legendariese omverwerping van die laaste Etruskerkoning Lucius Tarquinius Superbus en die beëindiging van die Romeinse Koninkryk, is meeste van die bevoegdhede en gesag van die koning oënskynlik na die nuut-ingestelde konsulskap oorgedra. Oorspronklik is die konsuls praetors (of "leiers") genoem, verwysend na hul pligte as die leidende militêre aanvoerders. In 305 v.C. is die naam van die amp egter verander na konsul; in Latyn beteken consulere naamlik "om te konsulteer". Die Romeine het geglo dat die konsulamp na die tradisionele stigting van die Republiek in 509 v.C. terugdateer kon word, maar in werklikheid was daar in die 5de eeu v.C. nie ‘n deurlopende opeenvolging van konsuls nie.


'n Veldwedren (Engels: Cross Country) is 'n sport waar bergfietse ingespan word om oor ruwe terrein bv. veld, grondpaaie, voetpaadjies ens. te jaag. Veldwedrenne is die algemeenste dissipline van bergfietswedrenne, maar kry minder dekking as bergaf-fietsrenne (downhill cycling) omdat dit moeilik is om dit direk op TV uit te saai. Tog is veldwedrenne meer gewild en meer mense neem daaraan deel vir ontspanning of in 'n kompeterende hoedanigheid. Veldwedrenne word sedert die 1996-spele as 'n Olimpiese sport beoefen en is die enigste vorm van bergfietsrenne wat tydens die Somerspele beoefen word. UCI (Internasionale Fietsryfederasie) verdeel bergfietsveldwedrenne in drie kategorieë: Veldwedrenne (XC) Bergaf (DH) Four Cross (4X) Daar word ook na die DH en 4X formate as 'gravitasierenne' verwys omrede beide die formate bergaf geskied. Die XC tipe veldwedrenne het agt formate: XCO = Olimpiese formaat XCM = Maratonformaat XCP = Punt-tot-puntformaat XCC = Kortbaanformaat XCE = Eliminasieformaat XCR = Aflosformaat XCS = Skofformaat XCT = Tydtoetsformaat Die enigste verskil tussen die XCM en XCP formate is dat XCM by dieselfde punt begin en eindig terwyl XCP by twee verskillende punte begin en eindig.


Die swerfvalk (Falco peregrinus), ook bekend as die Peregrine, is 'n roofvoël in die familie Falconidia wat wyd verspreid oor die aarde voorkom. Dit is 'n kraai-grootte valk met 'n blou-grys rug, 'n gespikkelde wit onderkant en 'n swart kop. Die Swerfvalk is 'n roofvoël en voed hoofsaaklik op ander medium grootte-voëls. Die geslagte lyk verskillend (dimorfies), met die wyfies aansienlik groter as mannetjies. Die Swerfvalk is bekend vir sy hoë-spoed duik van meer as 322 km/h gedurende jagtogte. Dit is die vinnigste lid van die diereryk. Die Swerfvalk word byna oral op die aarde aangetref, behalwe in die uiterste poolstreke, baie hoë berge en die meeste tropiese reënwoude. Die enigste groot ys-vrye landmassa waar dit nie voorkom nie is Nieu-Seeland. Dit maak die Swerfvalk die wêreld se roofvoël wat die wydste verspreid voorkom. Die wetenskaplike naam kan as "dwaal valk" vertaal word. Dit verwys na die migrerende gewoontes van die swerfvalk families wat in die noordelike gebiede voorkom. Kenners erken 17 tot 19 subspesies wat wissel in voorkoms en omvang.


Tennessee (Engels: State of Tennessee; Cherokee: ᏔᎾᏏ ta-na-si) is 'n deelstaat in die suide van die Verenigde State van Amerika. Die hoofstad is Nashville en die grootste stad is Memphis. Die deelstaat het 'n bevolking van 6,3 miljoen. Tennessee word in die noorde deur Kentucky en Virginië, in die ooste deur Noord-Carolina, in die suide deur Georgia, Alabama, en Mississippi, en in die weste deur Missouri en Arkansas begrens. In die ooste lê die Appalache-bergreeks. Tennessee se bynaam is Volunteer State. Toerisme Tennessee Department of Tourism Geskiedenis Tennessee Historical Society Inheemse prehistoriese beskawings The University of Tennessee, Knoxville | McClung Museum of Natural History & Culture: Prehistoric American Indians in Tennessee


Arende (ook bekend as SWD of die SWD Arende) is 'n provinsiale rugbyspan in Suid-Afrika wat gebaseer is in George. Die Arende neem jaarliks deel aan die Rugby-uitdaagreeks en die Curriebeker se Eerste Afdeling. Hulle speel in groen en swart klere en hulle tuisveld is Outeniekwapark in George. Hierdie artikel is ’n saadjie. Voel vry om Wikipedia te help deur dit uit te brei.


Die Dinka (Dinka: Jiɛ̈ɛ̈ŋ) is 'n Nilo-Sahariese etniese groep inheems aan Suid-Soedan, hoewel daar ook 'n aansienlike diasporabevolking bestaan. Hulle bly veral langs die Nylrivier (Wit Nyl), tussen Mangalla en Renk, in die streke Bahr el Ghazal, Bo-Nyl (voorheen twee van Soedan se drie suidelike provinsies, sedert 9 Julie 2011 behoort die gebied tot Suid-Soedan) en die Abyei-gebied van Ngok Dinka in Suid-Soedan. Die Dinka beoefen veral tradisionele landbou en veeteelt, wat op veeboerdery as 'n kulturele trots staatmaak, nóg vir kommersiële wins nóg vir vleis, maar vir kulturele demonstrasies, rituale, bruidskat vir huwelike en melkvoer vir alle ouderdomme. Die Dinka kweek gewasse vir beide voedsel en handel. Die voedselgewasse is graan, hoofsaaklik sorghum en manna. Van die handelsgewasse sluit in grondboontjies, sesam en Arabiese gom. Beeste word gedurende die droë seisoen langs riviere, die Sudd en grasvlaktes aangehou, maar gedurende die reënseisoen na hoër velde geneem om vloede en water te voorkom. Volgens die 2011-skatting bly sowat 4,6 miljoen Dinka in Suid-Soedan, amper 35,8% van die totale bevolking en die grootste etniese groep in dié land.


Heath Andrew Ledger (4 April 1979, Perth, Australië – 22 Januarie 2008, New York Stad, Verenigde State) was 'n Oscar-benoemde Australiesgebore akteur. Nadat hy in die negentigerjare in 'n paar televisiereekse gespeel het, het hy vir hom 'n naam in Hollywood gemaak. Hy het in 'n paar suksesvolle rolprente verskyn, onder meer 10 Things I Hate About You, The Patriot, Monster's Ball, A Knight's Tale en Brokeback Mountain. Hy het ook kort voor sy dood die rol van "The Joker" vertolk in die rolprent The Dark Knight. Sy eerste akteursrol is in die goedkoop film Blackrock, waarin hy ’n klein rolletjie speel. Daarna verskyn hy ook in 'n paar Australiese sepies, onder meer Home and Away. Hy trek na Amerika, waar hy ’n paar onsuksesvolle oudisies aflê voordat hy die hoofrol kry in Two Hands en ’n rol in die tienerprent 10 Things I Hate About You. Hierna volg ernstiger rolle om van sy beeld as tienerheld ontslae te raak. Hy speel in die oorlogsprent The Patriot saam met Mel Gibson.


Hierdie artikel handel oor die etniese groep. Vir die taal, sien Tsjetsjnies. Die Tsjetsjniërs (Tsjetsjnies: Нохчий Noxçiy; Oud-Tsjetsjnies: Нахчой Naxçoy) is 'n etniese groep van die Nach-volke inheems aan die noordelike Kaukasus-streek in die Europese deel van Rusland. Hulle praat Tsjetsjnies, 'n Noordoos-Kaukasiese taal, as moedertaal en Russies as tweede taal. Die Tsjetsjniërs is hoofsaaklik aanhangers van die Soennitiese Islam, gevolg deur klein minderhede van Oosters-Ortodokse Christene en Ateïste. Tsjetsjniërs vorm die sesde grootste etniese groep in Rusland en maak sowat 1% van dié land se bevolking volgens die sensus van 2010 uit. Die meeste Tsjetsjniërs leef in die outonome republiek Tsjetsjnië (Rusland), gevolg deur Turkye. Tsjetsjniërs is nou verwant aan die Ingoesjetiërs in die aangrensende Ingoesjetië en albei behoort tot die Nach-volke. (en) "The War in Chechnya" (PDF). Besoek op 4 Februarie 2014. [dooie skakel] "Chechen leader Kadyrov denies sending troops to Ukraine" (in Engels). BBC. 28 Mei 2014. Geargiveer vanaf die oorspronklike op 30 Desember 2019. Besoek op 6 November 2017.


Gloukoom is 'n groep oogsiektes wat skade aan die optiese senuwee tot gevolg het en visieverlies veroorsaak. Die algemeenste tipe is oophoek (groothoek, chronies eenvoudig) gloukoom, waarin die dreineringshoek vir vloeistof binne die oog oop bly, en minder algemene tipes, insluitend geslote hoek (nouhoek, skerp kongestief) gloukoom en normale spanning gloukoom. Die woord "gloukoom" kom van die antieke Griekse glaukos, wat "glinsterend" beteken. In Engels is die woord alreeds in 1587 gebruik, maar word eers na 1850 gereeld gebruik, na die ontwikkeling van die oftalmoskoop mense die optiese senuweeskade laat sien. Oophoek gloukoom ontwikkel stadig met verloop van tyd en daar is geen pyn nie. Perifere visie kan begin afneem, gevolg deur sentrale visie, wat kan lei tot blindheid as dit nie behandel word nie. Geslote-hoek gloukoom kan geleidelik of skielik voorkom. Die skielike aanbieding kan ernstige oogpyn, vaag visie, middel-verwydde pupil, rooiheid van die oog en naarheid insluit. Sodra dit plaasgevind het, is sigverlies weens gloukoom permanent. Oë wat deur gloukoom geraak word, word gloukoomaties genoem.


Subversion (SVN) is 'n weergawebeheerstelsel wat deur die maatskappy CollabNet ontwikkel word. Ontwikkeling het in die jaar 2000 begin en die doel van die projek was om 'n plaasvervanger vir CVS, 'n ouer weergawebeheerstelsel, te skep. Die sagteware word onder die Apache lisensie uitgegee, wat meebring dat die sagteware gratis is en die bronkode ook vrylik beskikbaar is. Hier is 'n paar voorbeelde van SVN-bevele. Boek die bronkode vir SVN uit na jou rekenaar: $ svn co http://svn.collab.net/repos/svn/trunk Geargiveer 24 Julie 2008 op Wayback Machine subversion Lys die verskille tussen die lokale weergawe en die weergawe op die bediener: $ svn diff Laai lokale wysigings op na die bediener: $ svn commit -m "Beskrywing van my veranderinge" Trek wysigings wat ander gebruikers gemaak het na jou rekenaar af: $ svn update subversion (en) Die SVN tuisblad Geargiveer 1 April 2004 op Wayback Machine


Agapetus I was die 57ste pous van die Rooms-Katolieke Kerk. Sy naam word ook gespel "Agapitus I". Pous Agapetus I is gebore in Rome die seun van 'n priester met die naam Gordanius. Sy vader is vermoor tydens die pontifikaat van Pous Simmachus. Op 13 Mei 535 volg hy Pous Johannes II op en regeer tot sy dood op 22 April 536. Hy word opgevolg deur Pous Silverius. Die naam ‘Agapetus’ beteken 'die geliefde' in ou Grieks. In samewerking met Cassiodorus rig hy in Rome 'n biblioteek op vir die werke van kerklike skrywers. Hulle het ook Griekse boeke na Latyn vertaal. Agapetus is deur die Gotiese koning Theodehad na Konstantinopel gestuur om keiser Justinianus I te oorreed om Italië nie aan te val nie. Hy het in Februarie 536 in Konstantinopel aangekom. Agapetus beskuldig Anthimus patriarg van Konstantinopel van monofisitisme. Met die hulp van die keiser van Bisantium word Anthimus vervang deur Mennas. Kort hierna word die pous siek en sterf na 'n pontifikaat van slegs 10 maande. Sy liggaam word in 'n loodkis na Rome gebring en hy word in die Sint Pieterskerk begrawe.


Oscar-Claude Monet (Parys, 14 November 1840 – Giverny, 5 Desember 1926) was 'n Franse impressionistiese kunsskilder. Sy werk was uitsluitlik daarop gerig om die veranderende effekte van sonlig en die refleksies op water weer te gee, en hiervoor het hy een bepaalde onderwerp herhaaldelik geskilder, elke keer met 'n ander beligting. Claude Oscar Monet is op 14 November 1840 in Parys gebore, maar hy het sy jeug grotendeels in Le Havre deurgebring. Hier het hy as kind reeds talent getoon en bekend geraak met die wispelturigheid van die seeklimaat. Hy het sy eerste welslae as kunstenaar op 15-jarige ouderdom behaal met die verkoop van karikature. Hy het bevriend geraak met die seeskilder Eugène Boudin (1824-1898), wat een van die eerste skilders was wat in die buitelug gewerk het omdat hy daar die werking van die lig beter kon dophou as in sy ateljee. Boudin het die jong Monet dikwels saam met hom geneem wanneer hy gaan skilder het, en so het Monet bewus geword van die belangrikheid daarvan om in die buitelug te werk.


Niger (Frans: [niʒɛʁ], luister (hulp·inligting)), amptelik die Republiek Niger (République du Niger), is 'n Wes-Afrikaanse landingeslote land suid van die Sahara. Niger se naam is ontleen aan die Nigerrivier wat deur die gebied vloei, en is ook geleë in die Sahel. Dit grens aan Nigerië en Benin in die suide, Burkina Faso en Mali in die weste, Algerië en Libië in die noorde en Tsjad in die ooste. Die hoofstad en grootste stad is Niamey. Die landnaam is afgelei van die Nigerrivier wat deur die weste van die land vloei; die oorsprong van die riviernaam is egter onbekend, maar volgens 'n gewilde teorie is dit afgelei van die Toearegwoord n'eghirren wat "vloeiende water" beteken. Redelike inligting dui aan dat menslike inwoners die gebied wat vandag die amper onbewoonbare Sahara van noordelike Niger geword het, ongeveer 600 000 jaar gelede bewoon het. Niger was 'n belangrike ekonomiese kruispad, en die ryke van Songhai, Mali, Gao, Kanem en Bornu, asook 'n aantal Hausa-state, het beheer oor gedeeltes van die gebied uitgeoefen.


David Randolph "Dave" Scott (6 Junie 1932 - ), (Kol, Amerikaanse Lugmag, afgetree), is 'n Amerikaanse ingenieur, afgetrede Amerikaanse Lugmagoffisier, voormalige toetsvlieënier en Nasa-ruimteman. Hy is deel van die derde groep Nasa-ruimtemanne; gekeur in Oktober 1963. Hy is die sewende persoon wat op die maan geloop het as deel van die Apollo 15-missie. Hy is die eerste persoon wat 'n voertuig op die maan bestuur het. Scott was ook deel van die Gemini 8 en Apollo 9-missies. Mense wat op die maan geloop het Wikimedia Commons het meer media in die kategorie David Scott. (en) David Scott in die Internet-rolprentdatabasis Hierdie artikel is ’n saadjie. Voel vry om Wikipedia te help deur dit uit te brei.


Chester William Nimitz, Sr. (24 Februarie 1885 - 20 Februarie 1966) was 'n vlootadmiraal in die Amerikaanse Vloot. Hy het 'n groot rol gespeel in die seekrygsaksies van die Tweede Wêreldoorlog as opperbevelhebber van die Amerikaanse Stille Oseaan-vloot en die Stille Oseaan-gebiede en was ook in beheer van die Geallieerdes se lug-, land- en seemagte. Nimitz was die toonaangewende kenner van duikbootoorlogvoering in die Amerikaanse Vloot. In sy jong dae kwalifiseer hy as 'n duikbootoffisier, en hou later toesig oor die omskakeling van die vaartuie se aandrywing van petrol na dieselenjins. Hy het ook later 'n sleutelrol gespeel in die verkryging van goedkeuring vir die wêreld se eerste kernaangedrewe duikboot, USS Nautilus. Kernaandrywing vir duikbote het daarna die norm geraak in die Amerikaanse Vloot. Hy was ook, vanaf 1917, die breinkrag agter die ontwikkeling van die vloot se "herbevoorading ter see", die instrument wat die Amerikaanse vloot feitlik onbepaald in bedryf ter see sou kon hou tydens operasies of oorloë. Nimitz was die hoof van die Vlootburo vir Navigasie in 1939 en van 1945 tot 1947 hoof van vlootoperasies.


Die Boland Kavaliers is 'n Suid-Afrikaanse rugbyspan wat aan die Curriebeker- en Rugby-uitdaagreeks deelneem. Die unie speel sy tuiswedstryde op die Bolandstadion in Wellington. Die Boland Kavaliers se profiel Geargiveer 27 Oktober 2006 op Wayback Machine Tuisblad Geargiveer 12 Februarie 2011 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Vincent Willem van Gogh (30 Maart 1853 – 29 Julie 1890) word aanvaar as die beste Nederlandse skilder naas Rembrandt van Rijn, alhoewel hy slegs een skildery tydens sy eie leeftyd verkoop het. Hy het al sy werk - 'n indrukwekkende totaal van 900 skilderye en 1100 sketse - geproduseer gedurende 'n periode van slegs die dekade voor sy selfmoord (waarskynlik weens 'n bipolêre gemoedsversteuring). Na sy dood, met behulp van die uitstalling van 71 van sy werke in Parys, op 17 Maart 1901, het sy roem vinnig toegeneem. Van Gogh se invloed op ekspressionisme, fauvisme en die vroeë abstrakte beweging was enorm. Die Van Goghmuseum in Amsterdam is opgedra aan sy werk en dié van sy tydgenote. Ook die Kröller-Müllermuseum in Otterlo (ook in Nederland), het aansienlik baie van sy werk. Verskeie van sy skilderye is onder die duurste in die wêreld. Drie van hulle is die Portret van Dokter Gachet, Irisse en Portret van die kunstenaar sonder baard. Vincent van Gogh is gebore in Zundert, Nederland, as die seun van Anna Cornelia Carbentus en Theodorus van Gogh, 'n Protestantse predikant.


Immanuel Kant (IFA: [ɪmanuəl kant]; 22 April 1724 – 12 Februarie 1804) was 'n 18de-eeuse Duits-sprekende filosoof in die Pruisiese stad van Koningsberg (Duits: Königsberg, nou Kaliningrad, Rusland). Hy word as een van die mees invloedryke denkers in Europa en van die Verligting beskou. Sy belangrikste werk is die Kritiek van Reine Beredening (Duits: Kritik der reinen Vernunft), 'n kritiese ondersoek van die mens se verstand. In dié boek argumenteer Kant dat die mens nie direkte kontak met die werklikheid het nie, maar dat ondervinding van die wêreld bemiddel word deur kategorieë van verstand. Indien dit waar is beteken dit nie dat kennis van die wêreld vir ons afgesluit is nie, maar dat die manier hoe die wêreld aan ons verskyn gedeeltelik afhang van hoe ons verstand werk. 'n Bekende voorbeeld is Kant se stelling dat tyd en ruimte nie eienskappe van die wêreld self is nie, maar konsepte is wat die verstand op ondervinding toepas as 'n manier om 'n wêreldbeskouing te orden. Die Kritiek van Reine Vernuf is Kant se belangrikste bydrae tot epistemologie en metafisika.


’n Pentagram is ’n vyfpuntige ster wat met vyf reguit lyne getrek word en is een van die oudste simbole in die wêreld. Dit is al meer as 4 000 jaar voor Christus gebruik. Die naam stam van die Griekse πεντάγραμμον (pentagrammon), wat vyf lyne beteken. ’n Ou woord vir die pentagram is ’n drudevoet. Die pentagon is ’n sterveelhoek. Dit het 10 hoekpunte, wat vyf-vyf op twee verskillende sirkels lê, maar met dieselfde middelpunt. Die vyf punte op dieselfde van die twee sirkels vorm ’n reëlmatige vyfhoek. Die verhouding tussen die afstand tussen twee opeenvolgende hoekpunte, een op die buitenste sirkel en een op die binnenste sirkel, en die afstand tussen twee opeenvolgende hoekpunte op die binnenste sirkel, word die gulde snede genoem. Die prisma, wat van die pentagram afgelei is, heet ’n pentagramprisma. Die simbool word op baie plekke gebruik, onder meer in logo's van militêre organisasies. Dit word ook in die esoterie en okkultisme as simbool gebruik. Dit is oorspronklik ’n heidense, voorchristelike teken.


Davika Hoorne (gebore 16 Mei 1992) is 'n Thaise aktrise. Sy is bekend vir haar rolle in die rolprente Fatherland (2012), Pee Mak (2013), en Plae kao (2014), en in die televisiereeks Charming Deception (2013). 2013: Pee Mak 2014: Plae kao 2015: Heart Attack 2016: Suddenly Twenty 2020: Fatherland 2011: Dork Kaew 2013: Charming Deception Davika Hoorne in die Internet-rolprentdatabasis Davika Hoorne op Twitter Davika Hoorne op Facebook Davika Hoorne op Instagram Davika Hoorne op YouTube


Edgar Allan Poe ([poʊ]; gebore as Edgar Poe; * 19 Januarie 1809, † 7 Oktober 1849) was 'n Amerikaanse skrywer, digter, uitgewer en literatuurkritikus wie se werk as 'n deel van die Amerikaanse literêre Romantiek beskou word. Poe is veral bekend vir sy misterieuse en makabere verhaalkuns, maar hy was ook een van die eerste Amerikaanse skrywers wat die kortverhaal as literêre genre begin vestig het. Daarnaas word hy as die grondlegger van die moderne speurverhaal beskou en het hy ook bydraes gelewer tot die nuut ontluikende genre van wetenskapsfiksie. Poe was die eerste welbekende Amerikaanse skrywer wat uitsluitlik met sy skryfkuns 'n bestaan probeer maak het. Maar sukses was hom in sy leeftyd nie regtig beskore nie sodat hy knaend geldelike probleme gehad het. Jeffrey Meyers: Edgar Allan Poe: His life and legacy. Sagtebanduitgawe. New York: Cooper Square Press 1992, bl. 138


Die Entente-magte of Geallieerdes van die Eerste Wêreldoorlog (Engels: The Entente Powers / Allies; Frans: Forces de l'Entente / Alliés; Italiaans: Alleati; Portugees: Aliados; Roemeens: Puterile Antantei / Aliații; Russies: Союзники, Soyuzniki; Serwies: Савезници, Saveznici; Spaans: Aliados) is die lande wat tydens die Eerste Wêreldoorlog amptelik teen die Sentrale Moondhede te staan gekom het. Die lidlande van die Drievoudige Entente was Frankryk, die Russiese Ryk en die Verenigde Koninkryk; Italië het in 1915 by die Geallieerdes aangesluit. Japan, België, Serwië, Griekeland, Montenegro, Roemenië en die Tsjeggo-Slowaakse legioene was sekondêre lede van die Entente. Die Verenigde State het oorlog teen die Duitse Keiserryk verklaar omdat Duitsland die VS-neutraliteit deur aanvalle op die internasionale maritieme verkeer en die Zimmermann-telegram aan Meksiko geskend het. Die VSA het tot die oorlog toegetree as 'n "verenigde mag" eerder as 'n amptelike bondgenoot van Frankryk en die Verenigde Koninkryk, om buitelandse versperrings te vermy. Alhoewel Bulgarye en die Ottomaanse Ryk hul betrekkinge met die VSA verbreek het, het nie een van hulle oorlog verklaar nie.


Die 92ste Oscar-toekenningsaand is op 9 Februarie 2020 deur die Academy of Motion Picture Arts and Sciences in die Dolby-teater in Hollywood, Los Angeles, gehou om met Oscars, ook bekend as Academy Awards, erkenning te gee aan die rolprente van 2019. Parasite het vier Oscars gewen, insluitende vir beste rolprent; dit is die eerste nie-Engelse prent wat dit wen. Ander wenners sluit in 1917, met drie Oscars; Ford v Ferrari, Joker en Once Upon a Time in Hollywood, met twee Oscars elk; en American Factory, Bombshell, Hair Love, Jojo Rabbit, Judy, Learning to Skateboard in a Warzone (If You're a Girl), Little Women, Marriage Story, The Neighbors' Window, Rocketman en Toy Story 4, met een elk. Hier volg ’n lys van die belangrikste benoemdes. Die wenners word eerste genoem en is in vet druk. Coyle, Jake (11 Februarie 2020). "South Korea's 'Parasite' Makes Oscar History". Kansas City Star. p. A8. Brzeski, Patrick (9 Februarie 2020).


Ligbreking, is die verandering, ligbuiging, ligbreking of refraksie in die voortplantingsrigting van 'n energiegolf (in hierdie geval 'n liggolf) wanneer dit sydelings (nie loodreg nie) deur die oppervlak tussen twee mediums beweeg, een medium met 'n sekere digtheid (byvoorbeeld lug) en 'n ander medium van verskillende digtheid (byvoorbeeld glas). So ligbreking (refraksie) vind altyd plaas wanneer lig van 'n stof met 'n seker digtheid na 'n ander stof met 'n ander digtheid beweeg. Die refraksie van 'n liggolf vind plaas op die grens (oppervlak) tussen die twee mediums, dit wil sê die vlak waar die glas en die lug aan mekaar raak. Die snelheid waarteen 'n liggolf beweeg, word beïnvloed deur die digtheid van die medium waarin die liggolf beweeg. Die wet van Snellius beskryf die verband tussen die invalshoek en uitgangshoek. In 'n digter medium sal 'n liggolf dus stadiger beweeg as 'n liggolf in ’n minder digte medium. Refraksie kan ook omskryf word as die verhouding tussen die snelheid van ’n liggolf in 'n vakuum en die snelheid van ’n liggolf in die medium waarin 'n liggolf beweeg.


Rehovot of Rechovot - 'uitgestrekte plek', Hebreeus: רחובות , Arabies: رحوفوت , is 'n Israeliese stad en munisipaliteit in die Sentrale distrik. Die munisipale gebied het 138 000 inwoners (2017) en 'n oppervlakte van 23 km². Die stad is in 1890 deur Poolse Jode gestig. Belangrike geboue is die Weizmann Instituut vir Wetenskap, die Kaplan-siekehuis en die landbou-fakulteit van die Hebreeuse Universiteit van Jerusalem. Danksy die Weizmann Instituut is daar baie inligtingstegnologie-ondernemings. Daar word ook baie lemoene gekweek. Sedert 2009 is Rahamim Malul (Shas) burgemeester van die munisipaliteit. Tzipi Hotovely (1978), joernalis, politikus en diplomaat Olga Kirsch (1924-1997), Afrikaanse digter (he) Die amptelike webwerf van die munisipaliteit (en) Rehovot Geargiveer 22 Januarie 2021 op Wayback Machine, inligting oor Rehovot Hierdie artikel is ’n saadjie. Voel vry om Wikipedia te help deur dit uit te brei.


The Boss Baby is 'n rekenaargeanimeerde familie-/buddy-rolprent van 2017 wat deur Tom McGrath geregisseer is en die stemme van Steve Buscemi, Jimmy Kimmel, Lisa Kudrow, onder andere, gebruik. Die rolprent is deur Ramsey Ann Naito vervaardig en deur die verspreidingsfirma 20th Century Fox versprei. Die draaiboek is deur Michael McCullers geskryf met musiek van Hans Zimmer en Steve Mazzaro. Alec Baldwin as Theodore Lindsey "Ted" Templeton Jr./The Boss Baby Miles Bakshi as Timothy Leslie "Tim" Templeton Jimmy Kimmel as Ted Templeton Lisa Kudrow as Janice Templeton Steve Buscemi as Francis E. Francis/Super Colossal Big Fat Boss Baby Conrad Vernon as Eugene Francis James McGrath as Wizzie David Soren as Jimbo Nina Zoe Bakshi as Tabitha Templeton Tom McGrath as Julia Child (TV Chef) Walt Dohrn as Photographer James Ryan as Story Bear Eric Bell Jr. as Triplets ViviAnn Yee as Staci Edie Mirman as the Big Boss Baby James McGrath en Joseph Izzo as Elvis impersonators Chris Miller as Captain Ross Macnab, Geoffrey (April 5, 2017). "Film reviews round-up: City of Tiny Lights, The Boss Baby, Neruda, Raw".


'n Hoëhakskoen is 'n tipe skoen waarby die hak in vergelyking met die tone heelwat hoër bo grondvlak is. Hoëhakskoene se nut gaan verder as bloot die beskerming van die voet teen die grond of verbetering van die doeltreffendheid van loop. Hoëhakskoene laat die draer langer lyk en beklemtoon die kuitspier en die lengte van die been. Daar bestaan verskeie tipes hoëhakskoene en hulle kom voor in verskillende style, kleure, en materiale, en word regoor die wêreld aangetref. Hoëhakskoene dra belangrike kulturele en modebetekenisse wat deur geskiedkundige kontekste oor die afgelope 1 000 jaar gevorm is. Die dra van hoëhakskoene word met gesondheidsprobleme geassosieer. Han, Dongwook. "Muscle Activation of Paraspinal Muscles in Different Types of High Heels during Standing." Journal of Physical Therapy Science, vol. 27, no. 1, 2015, pp. 67–9., doi:10.1589/jpts.27.67. Hierdie artikel is ’n saadjie. Voel vry om Wikipedia te help deur dit uit te brei.


Oscar kan ook verwys na een van die letterkodes in die NAVO-spelalfabet. 'n Oscar is 'n beeldjie wat by die jaarlikse Oscar-toekennings as prys toegeken word vir prestasies in die rolprentbedryf. Dit het in 1928 ontstaan. Die beeldjie is deur die beeldhouer George Stanley ontwerp op grond van sketse deur Cedric Gibbons, die kunsdirekteur van die rolprentmaatskappy MGM, maar dit is eers in die 1930’s die Oscar genoem. Voorheen het dit bekend gestaan as die Academy Award of Merit. Daar is verskeie verhale oor waar die bynaam werklik vandaan kom, maar die Amerikaanse rolprentakademie, wat die toekennings doen ("the Academy of Motion Picture Arts and Sciences"), aanvaar hierdie weergawe: In die vroeë jare dertig het ’n bibliotekaresse van die akademie, Margaret Herrick, opgemerk dat die beeldjie soos haar oom Oscar lyk. Die naam het bly steek en die akademiepersoneel het dit daarna "Oscar" begin noem. In 1934 het ene Sidney Skolsky in die pers na die bynaam verwys (in ’n geskrif oor Katharine Hepburn toe sy die eerste keer as Beste Aktrise aangewys is).


Die Speke se skarnierskilpad (Kinixys spekii) is 'n skilpad wat in die Limpopoprovinsie, Laeveld en Mpumalanga voorkom. Die skilpad word 17 tot 20 cm lank en weeg tot 1,5 kg. Dit kom redelik algemeen voor. Die skilpad is middelgroot met 'n afgeplatte rugdop wat 'n opvallende skarnier het wat die kruis beskerm. Die skilpad hiberneer in die winter. Hulle vreet bessies, gras, slakke en duisendpote. Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 "nlbif.eti.uva.nl". Geargiveer vanaf die oorspronklike op 8 Junie 2011. Besoek op 27 Augustus 2015. Fritz Uwe; Peter Havaš (2007). "Checklist of Chelonians of the World" (PDF). Vertebrate Zoology. 57 (2): 286–287. ISSN 1864-5755. Geargiveer (PDF) vanaf die oorspronklike op 17 Desember 2010. Besoek op 29 Mei 2012. Wikimedia Commons het meer media in die kategorie Speke se skarnierskilpad. Wikispecies het meer inligting verwant aan Speke se skarnierskilpad Hierdie artikel is ’n saadjie. Voel vry om Wikipedia te help deur dit uit te brei.


Glenn Close (gebore op 19 Maart 1947) is ’n Amerikaanse rolprent-, verhoog- en televisieaktrise. Deur haar lang loopbaan het sy lof ontvang vir haar veelsydigheid en sy word gereken as een van die beste aktrises van haar generasie. Sy het drie Emmys, drie Tonys en ses Oscar-benoemings gekry. Sy het haar verhoogloopbaan in 1974 begin met Love for Love, en was tot in die vroeë 1980's hoofsaaklik in New York op die verhoog te sien in beide toneelstukke en musiekspele. Sy was in 1980 in die Broadway-produksie Barnum en in 1983 in The Real Thing; vir laasgenoemde het sy ’n Tony vir beste aktrise gekry. Haar eerste rolprentrol was in The World According to Garp (1982), en daarna was sy in The Big Chill (1983) en The Natural (1984); sy het vir al drie rolle ’n Oscar-benoeming vir beste vroulike byspeler gekry. Sy het later ook benoemings vir beste aktrise gekry vir haar spel in Fatal Attraction (1987), Dangerous Liaisons (1988) en Albert Nobbs (2011).


Kasim-Zjomart Kemeloeli Tokajef (Kasaks: Қасым-Жомарт Кемелұлы Тоқаев, Qasym-Jomart Kemeluly Toqaev, [qɑˈsəm ʒɔˈmɑrt kɛˌmɛluˈlə tɔˈqɑjɪf], gebore 17 Mei 1953) is 'n Kazakse politikus en diplomaat. Hy neem op 20 Maart 2019 die presidentskap van Kazakstan oor, deur Noersoeltan Nazarbajef op te volg wat op 19 Maart 2019 bedank het na 29 jaar in sy amp. Tokajef is verkies tot president van Kazakstan in 'n blitsverkiesing op 9 Junie 2019 met 71% van die gewilde stemme. Volgens die OVSE is daar op die verkiesingsdag beduidende onreëlmatighede waargeneem, waaronder gevalle van stembus-vulling, en 'n miskenning van die telprosedures het daartoe gelei dat 'n eerlike telling nie gewaarborg kon word nie. "Daar was wydverspreide arrestasie van vreedsame betogers op die verkiesingsdag in die groot stede", het die OVSE gesê in hul verklaring van voorlopige bevindings en gevolgtrekkings. Hy was voorsitter van die Senaat van Kazakstan van 11 Januarie 2007 tot 15 April 2011 en van 16 Oktober 2013 tot 19 Maart 2019. Tokajef het van 1 Oktober 1999 tot 28 Januarie 2002 as premier van Kazakstan gedien en as direkteur-generaal van die Verenigde Nasies se kantoor in Genève van 12 Maart 2011 tot 16 Oktober 2013.


Die gewone blikslanertjie (Cacosternum boettgeri) is 'n padda wat in die grootste gedeelte van Suid-Afrika behalwe die noordweste van die Noord-Kaap voorkom. Die padda is 2 -3 cm lank en het 'n gesette lyf met 'n kleur wat wissel van smaraggroen tot dofbruin. Strepe, vlekke en kolle kan ook op die padda voorkom. Die pens is wit met donker kolle op. Dit leef in vogtige of oorstroomde grasveld of seisoenale reënpoele. Die padda is veral aktief na reën. Hulle leef van klein insekte. Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 Wikimedia Commons het meer media in die kategorie Gewone blikslanertjie. Wikispecies het meer inligting verwant aan Gewone blikslanertjie Hierdie artikel is ’n saadjie. Voel vry om Wikipedia te help deur dit uit te brei.


George Russell (gebore 15 Februarie 1998) is 'n Britse professionele motorrenjaer wat aan Formule Een Grands Prix deelneem. Hy het in 2022 by die Mercedes AMG fabriekspan aangesluit in die plek van die Finse renjaer Valtteri Bottas, wat na Alfa Romeo vertrek het. Hy het tot 2021 vir die Williams-Mercedesspan deelgeneem. * Seisoen nog aan die gang. ‡ Halwe punte is toegeken in België in 2021 na 'n verkorte wedren weens swaar reën.


Madagascar is 'n rekenaargeanimeerde familie-/buddy-rolprent van 2005 wat deur Eric Darnell en Tom McGrath geregisseer is. Die stemme van Ben Stiller, Chris Rock, David Schwimmer, Jada Pinkett Smith kom onder andere daarin voor. Die rolprent is deur Mireille Soria vervaardig en deur die verspreidingsfirma DreamWorks Pictures versprei. Die draaiboek is deur Mark Burton, Billy Frolick, Eric Darnell en Tom McGrath geskryf met musiek van Hans Zimmer, wat ook musiek vir die rolprente The Lion King en The Prince of Egypt gekomponeer het. Madagascar-geïnspireerde materiaal sluit in DVD-vrystellings, temaspeelgoed, videospeletjies en koopware. Die rolprent is deur sy sukses genoop om 'n opvolg voort te bring. Madagascar: Escape 2 Africa is vrygestel en was selfs 'n groter lokettreffer as die oorspronklike rolprent. Ben Stiller as Alex, die Leeu Chris Rock as Marty, die Bontkwagga David Schwimmer as Melman, die Kameelperd Jada Pinkett Smith as Gloria, die Seekoei Sacha Baron Cohen as King Julien XIII Cedric the Entertainer as Maurice Andy Richter as Mort Tom McGrath as Skipper, die Pikkewyn Chris Miller as Kowalski, die Pikkewyn Jeffrey Katzenberg as Rico, die Pikkewyn Christopher Knights as Private, die Pikkewyn Conrad Vernon as Mason, die Sjimpansee Eric Darnell en Tom McGrath as die fossa Die film is vrygestel in teaters in Verenigde State op 27 Mei 2005 en was vrygestel op DVD en VHS op 15 November 2005.


Die Afrikanasiesbeker 2013 is van 19 Januarie tot en met 10 Februarie 2013 in Suid-Afrika aangebied. 16 spanne vanuit verskeie Afrikalande het aan die toernooi deelgeneem. Dit was die 29ste aanbieding van die CAF se Afrikanasiesbeker-toernooi en die tweede keer wat Suid-Afrika die geleentheid kry om as gasheer op te tree nadat hulle ook die 1996-toernooi aangebied het. Nigerië wen die trofee nadat hulle Burkina Faso op 10 Februarie in die ENB-stadion met 1–0 verslaan en sodoende hulle derde Afrikatitel inpalm; Nigerië het daarmee ook vir die FIFA Sokker-Konfederasiebeker in 2013 in Brasilië gekwalifiseer. Mali eindig in die derde en Ghana in die vierde plek. Suid-Afrika se Bafana-Bafana het tot die uitklopfase deurdring, maar verloor teen Mali in die kwarteindrondte met 1 (1) teen 1 (3). Op 4 September 2006 het CAF aangekondig dat die Afrikanasiesbeker in 2010 in Angola, in 2012 in Gaboen en Ekwatoriaal-Guinee en 2014 in Libië aangebied sou word. Op 14 Mei 2010 het die uitvoerende komitee bekend gemaak dat dit vanaf 2013 in onewe jare gespeel sal word om nie in dieselfde jaar van die Sokker-Wêreldbeker aangebied te word nie.


P. Cornelius Scipio, P. Scipio de seun, kry die opperbevel in Hispania. Die senaat stuur die propraetor M. Iunius Silanus om hom te help. 'n Romeinse-Griekse vloot word verslaan deur Tarentum hulle en die Romeinse garnisoen word geblokkeer. Die dood van keiser Qin Shi Huangdi word geheim gehou. Die hof is bevrees dat daar opstande sal ontstaan. 10 September - Keiser Qin Shi Huangdi van China. Frederik J. Vervaet, Tony Ñaco Del Hoyo in: The Impact of the Roman Army (200 BC-AD 476): Economic, Social, Political, Religious, and Cultural Aspects, Proceedings of the Sixth Workshop of the International Network Impact of Empire (Roman Empire, 200 B.C.-A.D. 476), Capri, March 29-April 2, 2005, Deel 6 van Impact of Empire (Roman Empire, 27 B.C.-A.D. 406) (Series), BRILL, 2007, ISBN 9004160442, ISBN 9789004160446 Rome and the Western Greeks, 350 BC – AD 200: Conquest and Acculturation in Southern Italy, Dr Kathryn Lomas, Routledge, 2005, ISBN 1-134-94301-6, ISBN 978-1-134-94301-2 Societies, Networks, and Transitions: A Global History, Craig Lockard, Cengage Learning, 2006, ISBN 0-618-38611-4, ISBN 978-0-618-38611-6


Opper-Egipte kom in opstand teen die Ptolemeïese Ryk van Ptolemeus IV Philopator. Die Qin magte word deur die opstandelinge verslaan. Daar ontstaan chaos in China. 'n Voormalige boer lei sy leër na die oorwinning en stig die Han-dinastie. Hellenizing Art in Ancient Nubia 300 B.C. - AD 250 and Its Egyptian Models: A Study in "Acculturation", Deel 53 van Culture and History of the Ancient Near East, László Török, BRILL, 2011, ISBN 9004211284, ISBN 9789004211285 Societies, Networks, and Transitions: A Global History, Craig Lockard, Cengage Learning, 2006, ISBN 0-618-38611-4, ISBN 978-0-618-38611-6


P. en Cn. Cornelius Scipio stuur gesante na Syphax, die koning van Numidia. Hulle wil dat hy sy oorlog met Kartago voortsit. Keiser Qin Shi Huang beveel om alle boeke wat nie oor mediese onderwerpe, waarseggery, landbou of die geskiedenis of bestuur van sy eie dinastie handel nie te verbrand. Rome and Judaea: International Law Relations, 162-100 BCE, Routledge Studies in Ancient History Linda Zollschan, Taylor & Francis, 2016,ISBN 1317392582, ISBN 9781317392583 sutori


Die Romeine sluit 'n bondgenootskap met Aetolia en steun hulle in hulle stryd met die Masedoniërs. Hannibal verower Capua. Gnaeus Cornelius Scipio Calvus, Romeinse generaal, staatsman en broer van Publius Cornelius Scipio Manius Pomponius Matho, Romeinse generaal, konsul en oupa van Scipio Africanus Publius Cornelius Scipio, Romeinse generaal, konsul en prokonsul gedurende die Tweede Poeniese Oorlog Timelines of History, Timelines of History, DK, Penguin, 2011, ISBN 0-7566-8945-7, ISBN 978-0-7566-8945-2


Die stad Tarentum verklaar hom onafhankelik. Die voorbeeld word deur party ander Griekse stede gevolg. Rome and the Western Greeks, 350 BC – AD 200: Conquest and Acculturation in Southern Italy, Dr Kathryn Lomas, Routledge, 2005, ISBN 1-134-94301-6, ISBN 978-1-134-94301-2


'n Boog kan verwys na die volgende: 'n Boog in bouwerk. 'n Pyl en 'n Boog as wapen. 'n Boog wat gebruik word in meetkunde. Boogskiet, sport waar pyle met 'n gesnaarde boog geskiet word. Reënboog, 'n boog van gekleurde lig.


2 Augustus – Slag van Cannae: die Romeine word opnuut verslaan. Hannibal vernietig 'n weermag van die Romeine. Die bondgenote begin opstandig te word en party kies die Kartaagse kant. Roman Italy, 338 BC – AD 200: A Sourcebook Routledge Sourcebooks for the Ancient World, Kathryn Lomas Routledge, 2014, ISBN 1-317-95235-9, ISBN 978-1-317-95235-0


Koning Zheng van Qin verower ook die koninkryk Qi en verenig daarmee China. Hy noem homself Shi Huangdi (eerste keiser). China: A History, Harold Miles Tanner, Hackett Publishing, 2009, ISBN 0-87220-915-6, ISBN 978-0-87220-915-2


Justin Bartha (gebore 21 Julie 1978) is 'n Amerikaanse akteur en vervaardiger. Hy is bekend vir sy rolle in die rolprente Gigli (2003), National Treasure (2004), National Treasure: Book of Secrets (2007), en The Hangover (2009). 2003: Gigli 2004: National Treasure 2007: National Treasure: Book of Secrets 2009: The Hangover 2009: Jusqu'à toi 2009: The Rebound 2010: Holy Rollers 2011: The Hangover Part II 2013: CBGB 2013: The Hangover Part III 2016: White Girl 2018: Sorry for Your Loss 2006: Teachers. 2010: Maltin on Movies 2012: The New Normal 2016: Cooper Barrett's Guide to Surviving Life 2009: The Station 2005: 'National Treasure' on Location 2005: National Treasure: Exploding Charlotte 2005: National Treasure: On the Set of American History 2008: NT2: Crafting the Presidents' Book 2008: NT2: Creating the London Chase 2008: NT2: Evolution of a Golden City 2008: NT2: Inside the Library of Congress 2008: NT2: On Location 2008: NT2: Set in History 2008: NT2: Underground Action Justin Bartha in die Internet-rolprentdatabasis


Die Wêreldbank (Engels: World Bank) is die wêreld se grootste instelling vir ontwikkelingsamewerking en is op 27 Desember 1945 gestig. Die instelling verskaf lenings aan ontwikkelende lande en middelinkomste-lande, met die bestryding van armoede as hoofdoel. Hierdie internasionale bank is tegnies gesproke 'n gespesialiseerde organisasie van die Verenigde Nasies. Die finansiële steun wat deur die Wêreldbank verleen word, word vir verskeie doeleindes aangewend, van strukturele hervormings van 'n land se gesondheids- en onderwyssektor, tot omgewings- en infrastruktuurprobleme soos by damme, paaie en nasionale parke. Die bank stel egter streng eise aan sy kliënte: sogenaamde "strukturele aanpassings" word vereis, soos antikorrupsiemaatreëls en privatisering van regeringsdienste. Tot dusver was elke president van Amerikaanse afkoms. David Malpass (sedert 9 April 2019) Jim Yong Kim (1 Julie 2012 – 9 April 2019) Robert B. Zoellick (1 Julie 2007 – 1 Julie 2012) Paul Wolfowitz (1 Junie 2005 – 1 Julie 2007) James D. Wolfensohn (1 Junie 1995 – 1 Junie 2005) Richard Frank (4 Mei 1995 – 1 Junie 1995) Lewis T. Preston (1 September 1991 – 4 Mei 1995) Barber B. Conable, Jr.


Die Glorieryke Rewolusie, ook bekend as die Rewolusie van 1688, was die omverwerping van Koning Jakobus II van Engeland (Jakobus VII van Skotland en Jakobus II van Ierland) deur 'n unie van Engelse parlementariërs met die Nederlandse stadhouer Willem III van Oranje-Nassau (d.i. Willem van Oranje). Willem se suksesvolle inval van Engeland met 'n Nederlandse vloot en weermag het hom in staat gestel om die Engelse troon te bestyg as Willem III van Engeland, saam met sy vrou Maria II van Engeland, in samehang met die opstel van die Verklaring van Regte van 1689. Koning Jakobus se beleid van godsdienstige toleransie ná 1685, is toenemend teëgegaan in toonaangewende politieke kringe, wat hul bedenkinge gehad het oor die koning se Katolisisme en sy noue bande met Frankryk. Die krisisse rondom die koning het in 1688 breekpunt bereik met die geboorte van sy seun, Jakobus Frans Eduard Stuart, op 10 Junie (Juliaanse kalender). Dit het die bestaande suksessielyn verander deurdat die troonopvolger, sy dogter Maria, wat 'n protestant en die vrou van Willem van Oranje was, vervang is met die jong Jakobus as kroonprins.


Die Yarlung Zangbo Canyon is 'n canyon langs die Yarlung Zangbo-rivier in Tibet, China. Dit word deur sommige as die diepste canyon ter wêreld beskou. Dit is ook effens langer as die Grand Canyon in die Verenigde State van Amerika, wat dit een van die grootste canyons ter wêreld maak. Die Yarlung Tsangpo-rivier, die Tibettaanse naam vir die boloop van die Brahmaputra, ontspring naby die berg Kailash. Dit vloei ooswaarts vir ten minste 1700 km en dreineer die noordelike gedeelte van die Himalajagebergte voordat dit die canyon naby Pei invloei. Die canyon, met 'n lengte van omtrent 240 km (150 myl), buig om die berg Namcha Barwa (7782 m) en sny sy pad deur die oostelike Himalaja-reeks. Die water val van 'n hoogte van omtrent 2900 m naby Pei tot ongeveer 1500 m aan die einde van die kloof, waar die Po Tsangpo-rivier daarby aansluit. Die rivier vloei vervolgens deur die laer kloof na die Indiese grens op 'n hoogte van 660 m. Dit vloei dan deur Arunachal Pradesh ('n deelstaat van Indië) voordat dit uiteindelik die Brahmaputra-rivier word. http://www.kepu.net.cn/english/canyon/hiking/hik301.html Yang Qinye and Zheng Du.


Hashim Amla OIS (gebore 31 Maart 1983 in Durban) is 'n voormalige Suid-Afrikaanse krieketspeler en kaptein van die Suid-Afrikaanse nasionale krieketspan, die Proteas. Hy het in al drie vorms van die spel gespeel, maar veral op toetse en Internasionale eendagwedstryde gekonsentreer. Hy was die eerste speler van Indiese afkoms om vir Suid-Afrika toetskrieket te speel. Hy het onder meer tydens die Krieketwêreldbeker 2011, Krieketwêreldbeker 2015 en Krieketwêreldbeker 2019 vir Suid-Afrika gespeel. Op 8 Augustus 2019 het Hashim Amla sy uittrede uit internasionale krieket aangekondig. Amla is 'n regterhandse top-orde kolwer en glipveldwerker en is veral bekend vir die gemak waarmee hy houe naby sy lyf met sy gewrigte uitvoer. Hy het met die kolf vir Suid-Afrika in toetse en in heelwat beperkte boulbeurte die kolfbeurt geopen. Hy was in 2013 die Internasionale Krieketraad se topkolwer in toetskrieket en kitskrieket (eendagwedstryde). In sy 57ste beurt van sy eendaagse loopbaan, het Amla die vinnigste kolwer geword om 3 000 EDI-lopies te bereik, hy het 12 beurte minder benodig as Sir Viv Richards, en op 8 Desember 2013 is hy die vinnigste kolwer om 4 000 EDI lopies met 8 beurte minder as Sir Viv s'n.